Keminmaa - Wikipedia, entziklopedia askea.\nBerezko izena Keminmaan kunta\nAlkatea Mauri Posio\nKoordenatuak 65°48′05″N 24°32′40″E / 65.80139°N 24.54444°E / 65.80139; 24.5444465°48′05″N 24°32′40″E / 65.80139°N 24.54444°E / 65.80139; 24.54444\n20,91 km² (%3,2)\n- Besteak 8.295 (2017.08.31)\n% 98,9 (ofiziala)\nKeminmaa (jatorriz, Kemin maalaiskunta; euskaraz, Kemiko landa-udalerria) Botniako golkoaren ertzean eta Kemi ibaiaren itsasadarrean dagoen Lappiko udalerria da. Eskualde finlandiar honetako industria-herri bakarrenetakoa izateaz gain, Kemi-Tornio Ardatza izeneko eskualde ekonomikoan dago, alegia, Lappiren motore ekonomikoa den eskualdean. Udalerriko azpiegitura nagusia aireportua da eta honek eta Kemiko portuak irekitzen dituzten merkataritza bideei esker, Ardatza Finlandiako BPG per capita handiena duen bosgarren azpieskualdea da. Keminmaak, guztira, 625,06 km²-ko lur-azalera du eta Lappi osoko udalerri txikiena da Kemi ondoren. 1979. urtera arte "Kemin maalaiskunta" izena izan zuen (euskaraz, Kemiko landa-udalerria), baina urteen poderioz eta finlandiarrek deiturak laburbiltzeko duten zaletasunak lagunduta, "Kemin maalaiskunta" "Keminmaa" izenean bilakatu zen, gaur egungo izen ofizialean.\nEskualdeko lau itsas udalerritako bat izateaz gain, biztanle gehien dauzkan Lappiko bosgarren udalerria ere bada, guztira, 8.600 bat lagun. Gehienak kromita-meatzean edo Kemijokiren inguruan sortutako industrian diharduten langileak dira. Hain zuzen ere, Kemi ibaiaren eragina izugarria izan da udalerriaren garapenean; izan ere, ibaiak eskualde guztia zeharkatzen du eta aspaldian Ekialdeko Lappiko baso hostotsu, sakon eta ilunetatik enborrak erraz garraiatzeko aukera ematen zuenez, Finlandia osoko ibai preziatuenetako bat izan zen. Gaur egun ere, Kemijokiren ertzean dauden zentral elektrikoek udalerria energiaz hornitzeaz arduratzen dira eta bertako amuarrain eta lutxoek keminmaatarren gosea asetzen dute.\nEuropan irekirik dagoen kromita-meatze bakarra ere bertan dago. Meatze honek eragin zuzena izan du udalerriko ekonomian eta azpieskualdea aberasten duen jarduera nagusiena bilakatu da zelulosa-orearen ekoizpenaren batera. Azkenik, aipatzekoa da Keminmaako XVI. mendeko eliza zaharra, Lappi osoko zaharrena dena.\n5.3 Ospakizun bereziak\nSakontzeko, irakurri: «Keminmaako geografia»\nKemijokiren ibaiertz zuhaiztsua udarako egunean.\nFinlandia iparraldeko Lappi eskualdearen hego-mendebaldean dago udalerria, Itsas Lappin. Suediar mugatik 20 bat km-ra eta Kemijoki edo Kemi ibaiaren itsasadarrean dago, hau da, ibaia Botniako badiara isurtzen den eremuan. Itsasertzean dagoen eskualdeko lau udalerritako bat da eta, Kemi eta Simo bizilagunekin batera, hegoaldeen dagoena. Hain zuzen, bizilagunak Simo hego-ekialdean, iparraldeko Tervola, Tornio hiria mendebaldean eta Kemi hegoaldean dira; udalerri guzti hauekin batera, Keminmaak Kemi-Tornio Ardatza izenaz ezaguna den azpieskualdea osatzen du, Lappiren erdigune ekonomiko eta industriala den azpieskualdea. Udalerria Kemiko parrokia zen garaian, gainera, Ipar Finlandiako leku garrantzitsuena zen, bertatik Laponiatik zetozen enbor-multzo guztiak igarotzen eta lantzen baitziren. Gaur egun, guztira 646,25 km²-ko azalera du, ia Zuberoa herrialdea bezain handia, eta eskualdeko lur-azalera txikiena duen udalerria da Kemi ondoren. Ordokian taiga edo baso boreala da nagusi eta baso mota hau osatzen duten haltzadiak, izeidiak, makaldiak, pinudiak, sahastiak eta urkidiak azalera guztiaren %84a hartzen dute. Dena den, lurzoruaren nagusitasuna duena elurra da; izan ere, zuritasunak lurra estaltzen duen garaia azaroan hasi eta apirilera arte luzatzen da .\nIpar-mendebaldeko udalerri hau Zirkulu Polar Artikoa paraleloaren hegoaldean dago, 90 bat km hegoaldera, eta horrenbestez, gauerdiko eguzki fenomeno ospetsua ez da izaten bertan; hala ere, beste fenomeno bitxiago bat gertatzen da, gau zuri izeneko gertakaria. Hain zuzen, gau zuriak eguzkia behar beste jaisten edo ezkutatzen ez denean sortzen diren argitasunez beteriko gauak dira, eta gau hauek bai, oso ohikoak izaten dira ekain eta uztailean. Hiriko klima nagusia subartikoa da eta, ondorioz, tenperatura leunak izaten dira udaran, baina neguak hotzak eta luzeak izan ohi dira. Hala ere, neguak ez dira Lappi erdialdean bezain hotzak, Botniako golkora iristen diren ur-korronte beroek neguak leuntzen baitituzte. Bisitari asko erakartzen dituen ikuskizuna Botniako badiaren izoztea da; izan ere, neguko hilabete hotzenetan, urtarriletik apirilera, badiako urak izoztu egiten dira eta udalerriaren hegoaldeko muturra eta itsasadarra izotz-pista erraldoia bihurtzen dira. Samiek antzinean, eta gaur egun oraindik ere egiten dituzten egutegietan, Lappiko eta Keminmaako klima ulertzeko lagungarri diren zortzi urtaro bereizten zituzten: Giđđadálvi (udaberri-negua), Giđđa (udaberria), Giđđageassi (udaberri-uda), Geassi (uda), Čakčageassi (udazken-uda), Čakča (udazkena), Čakčadálvi (udazken-negua) eta Dálvi (negua). Ipar argiak, azkenik, nahiko ohikoak izaten dira neguko gau ilun eta oskarbietan; irailetik martxora bi gautatik batean izaten den fenomenoa da, urrian eta martxoan bereziki .\n2010eko Keminmaako klima datuak \nKlima subartikoa Urt Ots Mar Api Mai Eka Uzt Abu Ira Urr Aza Abe Guztira\nMaximoa ºC -1 -2,7 5 9 27,1 24 28 25,3 17 11 6,2 -2 12,2\nBatez besteko maximoa ºC -11,3 -10,1 -3,1 4,5 14,7 15,8 20,8 16,3 12,5 6,3 -5,7 -10,3 4,2\nBatez bestekoa ºC -14,5 -15,2 -8,3 1,6 10 12 16,9 12,6 8,6 4 -8,6 -13,9 0,4\nBatez besteko minimoa ºC -18,5 -21,1 -15 -1,8 3,8 6,2 11,8 7,3 3,7 1 -12,2 -17,9 -4,4\nMinimoa ºC -33 -34 -29 -6 -5,2 0,8 4 -1 -3 -6 -23 -29 -13,7\nPrezipitazio-egunak 28 28 25 20 19 14 21 13 13 18 23 28 250\nUdalerriaren ur-azalera ehunekoa Lappi eta herrialde osoko baxuenetarikoa da, %3,2a; izan ere, bertan aintzira eta urmael asko dauden arren, hauek tamaina txikikoak dira. Aintzira handienak Tervola eta Keminmaa artean dagoen Jänkäläjärvi, Kirvesjärvi, herrigunean dagoen eta bihotz itxura duen Kallijärvi eta ipar-ekialdeko mugako Sompujärvi dira. Hala ere, urmael eta aintzirez gain, 20,83 km²-ko ur-azaleran nagusiak udalerria iparraldetik hegoaldera zeharkatzen duten ibaiak dira. Ibaien zerrenda honetan aipatzekoak dira ekialdeko Akkunusjoki, mendebaldeko Kaakamajoki eta Lappi ipar-ekialdetik hego-mendebaldera bitan zatitzen duen Kemijoki edo Kemi ibai luzeak.\nKeminmaako ferrokromo- eta kromita-meatzea.\nAzken hau Errusiaren mugan dagoen Urho Kekkonen Parke Nazionalean sortu, Rovaniemi hiriburutik igaro eta Botniako golkoraino doa; guztira, 552 km-ko ibilbidea du. Historian zehar, eskualde guztia zeharkatzeagatik eta Ekialdeko Lappiko baso hostotsu, sakon eta ilunetatik enborrak garraiatzeko duen erraztasunagatik Finlandia osoko ibai garrantzitsuenetako bat izan da. Udalerriak ere, bere izena ibaiari zor dio eta ez dago Kemijoki gabeko Keminmaarik ulertzerik, ibaia herritarren biziraupenerako ezinbestekoa izan baita. Gainera, Akkunusjokirekin batera, mundu osoko ur kalitate onena duten ibaiak dira; bertako amuarrain eta lutxoek keminmaatarren gosea asetzen dute eta ertzeetan dauden zentral hidraulikoak ere, udalerria eta Kemi-Tornio Ardatza energiaz hornitzeaz arduratzen dira.\nKeminmaa ordoki zabal bat da eta sabaia Keski-Penikka izeneko 170 metroko goragune edo muino bat da. Ttonttor hau da, hain zuzen ere, keminmaatarren eski-muinoa eta bertatik Kemijokiren ibar guztia ikus daiteke. Keski-Penikkako negu latzak bizirautea lortu duten landareen artean, aipatzekoak dira ur hirustak, zazporriak eta oilakaranak edo zumalakarrak. Kemi-Tornioko giza-aztarna zaharrenak ere muino honetan bertan aurkitu ziren eta, ustez, historiaurreko biztanleek hozkailu gisa erabiltzen zituzten Penikat multzoa osatzen duten mendixkak. Samien aztarna ugari ere aurkitu dira muino hauetan eta erlijio-kultuak egiten zituzten goraguneak zirela pentsatzen dute adituek .\nMartimoaapa eremu paduratsua eta udarako lohitasuna.\nEkialdeko Ala-Penikka, Keski-Penikka eta Ylä-Penikka (Penikat) muinoak udalerriko eremu babestu bakarrean daude, Martimoaapa eremu zingiratsuan. Tervola eta Keminmaaren artean dagoen ingurune hau Ipar Finlandiako zingira erreserba garrantzitsuenetako bat da eta bertan, natura balio handiko zohikaztegiak daude. Baso zaharrek ere beren lekua dute erreserban eta arriskuan dauden hegaztien babesleku nagusia dira. Guztira, ehunen bat hegazti espezie desberdin bizi dira bertan, hauen artean, ahate buztanluzeak, aliota arktiko eta txikiak, antzara hankahoriak, aztoreak, basahateak, basoilarrak, belatz gorri eta txikiak, eskandinaviar lagopodoak, hontz gabirai eta handiak, kurriloak, laponiar urubiak, larre buztanikarak, larreoiloak, lira-oilarrak, mirotz zuriak, negu- eta uda-txirtak, tengmain hontzak, txio horiak, zapelatz arrunt eta liztorjaleak, zertzetak, zingira-hontzak, zisne txistulariak eta zuhaitz-belatzak.\nBatez ere udara partean ikus daitezkeen ugaztun haragijaleen taldea, bestalde, hartz arreek, erbinude zuri eta arruntek, ipar-katamotzek eta aspaldian ehizatzen ziren, baina gaur egun babes legeei esker hedatzea lortu duten jatunek osatzen dute. Ipar otsoak, aldiz, nahiko arraroak dira, baina noizbehinka ere azaldu ohi dira inguruan. Altzeak eta elur-oreinak, azkenik, udalerriko animalia belarjale handi ospetsuenak dira .\nAipatzekoa da, azkenik, Finlandiako meatze handiena Keminmaan dagoela, Outokumpu Oyj erakundeak kudeatzen duen Elijärvi meatzea. Udalerriaren hegoaldean dagoen meatze hau Europa kontinentean irekirik dagoen kromita-meatze bakarra da eta Kemi-Tornio Ardatzaren diru-iturri garrantzitsuenetako bat da. Meatokia oso oparoa da eta 1966. urtean ireki zenetik zazpi milioi bat tona kromita erauzi dira bertatik .\nLappira iritsi zen lehen gizarte antolatua, Izotz Aroaren ondoren, iparraldeko klima leuntzen eta glaziarrak urtzen hasi zirenean iritsi zela uste da, k.a. 6000. urte inguruan. Mendeetan eratu zen kulturari Komsa edo Gorravárri izena ematen zaio eta Ozeano Artikoaren kostaldean ezarri zirenez batik bat, Ipar Itsasoko lehen Fonsa kulturako tribuekin harreman estua izan zuten. Nahiz eta oraindik iparraldeko jatorrizko biztanleen, samien jatorria ezezaguna den, badirudi tribu hauen eta beranduago (Harri Aroan) Eskandinaviara ekialdetik sartu ziren herri uraldarren nahasketaren ondorioa direla. Hasiera batean, hauen lurraldea Ozeano Artikoan hasi eta Finlandia, Norvegia eta Suedia erdialdean bukatzen zen eta ehizatik, fruitu-bilketatik eta arrantzatik bizi ziren gehienbat; nomadak ziren, ehizakiaren atzetik ibiltzen zirenez, sasoiaren arabera bizilekuz aldatzen baitzuten. Lehenbiziko biztanle hauen aztarnak, batik bat tresna eta hondakinak, Penikat muino-multzoan aurkitu dira; adituen ustez, historiaurreko gizakiek muino hauek hozkailu gisa erabiltzen zituzten jakiak ez usteltzeko. Keski-Penikka muinoan, gainera, samien aspaldiko arbasoen arrasto ugari aurkitu dira eta uste da muino honetan erlijio kultuak egingo zituztela .\nKemi ibaiaren XVIII. mendeko marrazkia.\nTestigantzarik ez dagoen arren, historialariek, lehen egonlekua suediarrek XIII. mende hasieran eraiki zutela uste dute. Egonleku hau Botniako golko osoaren nagusitasuna bermatzeko edo Kemijokiren itsasadarretik ipar-ekialdeko Laponiako merkataritza-bideak kontrolatzeko eraikiko zuten segur aski. Herriaren lehenbiziko idatzizko aipamena, aldiz, 1329. urteko Magnus Eriksson erregearen gutunean dago, antzinako Ostrobotnia eta Vestrobotnia probintzien arteko muga erabakitzen ari zela, "Kemi" izeneko herrixka bat aipatzen baitu erregeak. Gutun honetan, bi probintzien arteko muga Kemi ibaian ezarri zen eta, honela, herrixka, Ostrobotniaren barruan eta Turkuko artxidiozesiaren menpe gelditu zen. Hasiera batean, herri honen lurraldea itsasadarretik Rovaniemira, eta bertatik Haukipudas herriraino iristen zen, eta parrokia honen erdigunea zen eliza nagusia, gaur egungo Laurila auzoan zegoen. Moskutarrek 1473an zurezko eliza zahar hau arpilatu zuten eta ondotik, 1517an, sute handi batek erabat suntsitu zuen. Baina, hiru urte beranduago, gaur egun oraindik zutik dirauen Lappiko eliza zaharrena den Keminmaako harrizko eliza eraiki zuten.\nHasiera batean suediarren aliatuak ziren birkarleak, Botniako badiaren ipar itsasertzaren eta Torne ibarraren jaun eta jabe izan ziren XIV. eta XVI. mendeen artean. Eskualde honetako merkataritzaren joan-etorriak kontrolatzen zituzten eta zerga-biltzaileak ziren; gaur egun herritar hauen nortasuna ezezaguna izaten jarraitzen duen arren, jakina da XVI. mendean eskualdearen eta Laponia osoaren garapena hein handi batean oztopatu zutela eta, azkenik, Erresumaren aurka matxinatu zirela. Mende erdirako garaituak izan ziren eta suediarrek, beren boterea sendotzeko, Torneå merkatal-hiria sortzea erabaki zuten. Hiri berria Kemitik pare bat km-ra dagoen Torne ibaiaren itsasadarrean eraiki zuten eta, Torne ibarraz gain, Kemijokiko eta Laponiako ekonomiaren erdigune ere bilakatu zen. Ondorioz, Kemik parrokia erraldoi baten jabe izaten jarraitzen bazuen ere, hiri nagusi baten alboan zegoen herri txiki bat bihurtu zen. Arrantza-herri honen erdigunea Laurila zen, baina uda aldean, arrantzaleak Botniako badiako uharteetan zituzten egonlekuetara joaten ziren. Bertan, izokin eta sardinzar ospetsuak harrapatzen zituzten eta antzinako txalupen mugikortasun mugatuaren ondorioz, uharteetan gelditu behar izaten zuten sasoiaren zati handia. Selkä-Sarvi uhartean, esaterako, 300 biztanle zituen arrantza-herri bat bazen XVI. menderako .\n1520-53. urteen artean eraiki zen harrizko eliza zaharra; zutik dirauen Lappi osoko eliza zaharrena da.\nHurrengo mendeak Tornioren itzalpean igaro ondoren, XVIII. mendearen bukaeran, Finlandiaren kontrola izateko Suedia eta Errusiar Inperioaren arteko guduak iritsi ziren. Finlandiako Gerran, azkenean, Errusiar Inperioak herrialdea bereganatu zuen finn nazionalismoaren laguntzaz eta Finlandia, Inperioko Dukerri Handi bihurtu zen. Muonio eta Torne ibaietan jarri zen muga berria, eta herritar askok ibaiak igaro eta Suediara alde egin zuen. Krimeako Gerra hastearekin eta golkoko itsas-merkataritza etetearekin batera, Tornio hiriak ere bere garrantzia eta nagusitasuna galdu zuen eta, azkenik, merkatal-hiri tituluari uko egin behar izan zion. Kemi Errusiar Inperioaren mendebaldeko muturrean zegoenez eta itsasertzeko herria denez, tsarrak bertan mugako merkataritza garatzea erabaki zuen. Honela, Alexandro II.ak bultzatuta eta bereganatutako eskumen berriei esker, Finlandiako Dukerri Handiak Torniorekin batera Laponiako eta Ouluko probintzien garapena babestuko zuen hiri bat sortzea erabaki zuen Kemi ibaiaren itsasadarrean. Lindqvist arkitektoak disenatutako merkatal-hiria aurrera atera zen eta, azkenik, 1869. urtean, Laurila herria alde batera utzi eta Kemi hiria Sauvosaari uhartean birsortu zen. Keminmaa eta Kemi betiko banandu ziren ofizialki. Bigarrenari "Kaupunki" –"Hiri"– titulua eman zitzaion eta honek zeramatzan abantailei esker, merkataritza garatu eta botere handiko burgesia eratu zen. Burgesia txiki honek basogintza industriaren alde egin zuen eta 1893. urtean, Kemi Oy konpainia ospetsua fundatu zuen. Ekialdeko Lappiko baso hostotsu eta sakonetako enborrak Kemijokiren bidez iristen ziren hirira eta enpresak Laitakarin eraiki zuen zerrategian egur hori moldatzeaz arduratzen ziren, ondoren, salgaia Kemiko portutik esportatzeko. Industrializazio hau bultzatzeko garraiobide berri eta modernoak ere behar ziren eta horrela, azpiegitura berriak eraikitzen hasi ziren eskualdean; hala nola, Oulu hiriburuarekin bat egingo zuen Oulu-Tornio trenbidea 1903an bukatu zen, Ekialdeko Lappirekin batuko zuen Laurila-Kelloselkä trenbidearen lehen fasea Rovaniemin amaitu zen 1909an, eta Torne ibarrarekin lotuko zuen Kolariko trenbidea, aldiz, 23an iritsi zen Karunkira. Bestalde, Kemi ibaiaren arroaren inguruan sortu zen urre grinak ere, diru asko mugiarazi zuen garaian eta horrela, eskualdearen lehenbiziko urre-aroa hasi zen. Ordukoa dugu, besteak beste, Laurilako geltokiaren eraikina .\nElizako XVII. mendeko margolana.\nXX. mende hasieran, Iraultza ondoren Errusian zebilen giro nahasiari probetxu atera nahian, finlandiarrek independentzia aldarrikatu zuten 1917an. Independentzia kontuan finlandiar gehienak ados zeuden arren, bi alderdi nagusienen botere nahiak herrialdea Gerra Zibilera bultzatu zuen. Oulu, Kemi, Tornio eta Keminmaa Sobiet Batasunaren laguntza zuen Armada Gorriak kontrolatzen zuen Finlandia iparraldeko eremu bakarra zen. Hiri hauetako herritar gehienak industrian ziharduten langile sozialistak zirenez, Gerra Zibila deklaratu zen unean bertan, hiria Armada Gorriaren menpe ezarri zen. Dena den, Gerra Zibila galdu ostean, Finlandia herrialde subirano bihurtu zen eta administrazio berriak Ouluko probintzia zatitu, Lappiko probintzia berria sortu eta Rovaniemi hiriburu izendatu zuen 1938an. Hiriburu berriak Kemik edo Torniok zuten nagusitasuna ez zuen arren, izendapen horren arrazoi ofiziala, hiriburua, Petsamoko nikel-meatzea kontrolatzeko gai zen hiria izango zela izan zen. Askoren ustez izendapen horrek mendeku kutsua izan zuen, eskualdeak Gerra Zibilean Armada Gorriari laguntza eman baitzion; dena den, iparraldera zuzendutako azpiegitura berri guztiak Rovaniemira iristen hasi ziren itsas eskualde industrialaren kaltetan .\nHerrialdea berpizten hasi zenean, urte batzuk geldituta izandako hiriko industriak garatzeari ekin zion berriro ere. 1939. urtean, Ajos uharteko portu berria eraikitzen bukatu eta Lautiosaarin dagoen Kemi-Tornio aireportua ireki zuten; 30eko hamarkada oparotasunaren garaia izan zen. Bigarren urre-aro honetan, Bigarren Mundu Gerrak eztanda egin zuen kontinente zaharrean. Herrialdeak bere independiente estatusa mantendu nahian eta SESB bere lurraldetik urruntzeko helburuarekin, Hirugarren Reicharekin bat egin zuen. Norvegiatik iritsitako tropa alemaniarrak eta Suediar Boluntarioen Taldea eskualdean egokitu ziren eta Botniako golkoaren defentsa antolatzeari ekin zioten. Keminmaa Ipar Finlandiako okindegia zen, eta bertatik Lappi eta Oulu probintziako soldaduak hornitzen zituzten. Herritar gehienak August Mäkiniemi koronelaren agindupeko 27. Infanteria-erregimentuan zeuden. Hain zuzen, JR 27ak Neguko Gerran borrokatu eta Raateko guduko garaipenenean bete betean parte hartu zuen. Aipatzekoa da sobietarrek ez zutela ingurua behin ere bonbardatu, ez erasotu Neguko eta Jarraipenaren gerretan. Dena den, joera hau Laponiako Gerrarekin aldatu zen. Hain zuzen, Finlandiak SESBekin Moskuko armistizioa izeneko bake-akordioa sinatu zue 1944an, eta horrek, alemaniarrak Finlandiar lurretatik botatzea eskatzen zuen. Laponiako Gerra hasi zen.\nSoldadu finlandiarrak Tornioko guduan (1944).\nLappin zeuden 200.000 soldadu alemaniarrek bizilagun den Norvegiara, Reicharen herrialde satelitera alde egitea pentsatu zuten, baina ihes egin baino lehen, Lothar Rendulic ofizialak probintzia osoa suntsitzeko agindua eman zuen. Kemi eta Tornioko portu estrategikoak ziren probintziako azpiegitura baliotsuenak eta, hain zuzen, bertan izan zen gerra osoko bataila odoltsuena, Tornioko gudua. Kemiren okupazioaren ostean, 1944ko urri hasieran izan zen Tornioko gudua eta bertan, guztira, bi mila soldadu alemaniar eta finlandiar hil ziren eta Kemi eta Tornio bizilagunak errauts-hiri bihurtu ziren. Alemaniarrak eta hiriak galtzaile nagusiak izan ziren, baina finlandiarren garaipenak, behintzat, hirien berreraiketa arindu zuen hein handi batean .\nBigarren Mundu Gerra osteko urteetan, Finlandiak izugarrizko hazkuntza izan zuen ekonomikoki eta gizarte eta politika egonkortasuna lortu zuen. Gerra osteko herrialde pobre bat izateari utzi, Gerra Hotzean neutral aldarrikatu, NBEk ezarritako isuna ordaindu eta 40 urtetan, teknologikoki munduko estatu garatu eta jakintsuena bihurtu zen, merkatuko izugarrizko botere ekonomikoarekin eta bizi maila altuarekin. Dena den, 40ko hamarkada oso gogorra izan zen langileriarentzat, hala nola, 1949ko uztailaren 1ean, Gizarte Gaietako Ministerioak Kemi Oy enpresa langileen %30-40 kaleratzera behartu baitzuten. Honela, 260 bat langile bidali ostean, inguruko gertaera lazgarriena bizi izan zen, Kemiko Ostegun Odoltsua. Kaleratzeen ostean, grebak bizitu egin ziren. Poliziaren eta langileen artean giroa nahastu egin zen eta SKP alderdi komunistak esku-hartu eta langile guztiak bildu zituen abuztuaren 18an ospatu zen manifestazioan. Manifestazio baketsu bat zirudien ekitaldia sarraskia bihurtu zen. Polizia armatua, ekitaldia sakabanatzeko asmoz, tiroka hasi zen eta tiroketa horretan, bi grebalari hil ziren .\nIndustria automatizazioak eta mekanizazioak kaleratze asko ekarri zituzten hurrengo bi hamarkadetan eta Kemik ezin izaten zuen langabe horiei lanpostua emango zien enpresa berririk erakarri. Hirian lan egiten zuten keminmaatarrak lanpostu gabe gelditu ziren. Dena den, Outokumpu Oyj enpresak 1968an udalerrian ireki zuen kromita-meatzea nahikoa izan zen keminmaatar langabezia krisiari aurre egiteko. Arazo honen konponbideari esker, landa-udalerriaren biztanleria etengabe hazten hasi zen 90eko hamarkadara arte; 1995ean, inoiz baino biztanle gehiago izan zituen udalerriak, guztira, 9.411 lagun. Gaur egun ere, meatzea udalerriren eta azpieskualdearen bihotza izaten jarraitzen du eta 132 herritarrek lan egiten dute bertan; gainera, Kemi-Tornio Ardatza Lappiko BPG per capita handiena duen azpieskualdea da, Finlandiako bosgarrena Mariehamn, Helsinki, Salo eta Loviisa ondoren .\nOulu-Tornio trenbidea Lautiosaari inguruan.\nKeminmaa Finlandiako industria-eskualde nagusienetakoan dagoenez, iparraldeko muturretik hegoaldera salgaiak esportatzeko eta nazioartetik bertara inportatzeko garraiobideen beharra izan du betidanik; ondorioz, gaur egun, komunikazio onena duen Lappiko udalerrietako bat da. Azpiegitura hauen artean, Helsinkirekin airez egunero elkartzen duen aireportua, herrialdea zeharkatzen duen Valtatie 4 eta 29 autobideak, Kemiko eta Tornioko portuak, eta VR-Yhtymä garraio-konpainiaren trenbide-sarea daude.\nKemi-Tornio Ardatzeko eta Lappiko gainontzeko udalerriekin bat egiteko garraiobide erabiliena autoa da. Keminmaatik bi autobide igarotzen dira, Finlandia hegoaldetik iparraldera zeharkatzen duen Valtatie 4 eta Laurilatik Torniora doan Valtatie 29 autobideak. Lehenbizikoa, herrialde osoko autobide luzeena da eta, guztira, Helsinkitik Utsjokira, 1.295 km-ko luzera du. E8a eta E75a osatzen duten autobideetako bat da eta Oulu eta Rovaniemi hirietatik igarotzen denez, keminmaatarren autobide erabiliena ere bada. Valtatie 29a, bestalde, herrialdeko autobide laburrena da, 16 km baino ez baitauzka. Herrigunetik Torniorako bidea egiten du eta Suediako mugaraino iristen da. Kemi-Tornioko garraio-azpiegituren bizkarrezurra da. Lehen esan bezala, autoa garraiobide erabiliena den arren, ez da autobide hauen gainean dabilen ibilgailu bakarra. Veljekset Salmela eta ExpressBus konpainien autobusek ere, hiria suediar Haparanda, Kemi, Tornio, Kuivaniemi, Tervola, Simo, Rovaniemi eta Oulu udalerriekin lotzen dute .\n4E 8E 75 Valtatie 4: Helsinki – Lahti – Jyväskylä – Oulu – Rovaniemi – Utsjoki\n29E 4E 8 Valtatie 29: Keminmaa – Tornio\n923 Seututie 923: Alaniemi (Simo) – Tervola\n926 Seututie 926: Kemi – Rovaniemi\nBestalde, aipatzekoa da Finlandiako Gobernuaren VR-Yhtymä garraio-konpainiaren trenbide-sarea udalerritik igarotzen dela. 1903an eraiki zen Laurilako geltokitik Oulu-Tornio trenbide nagusia pasatzen da eta azpieskualdearen garapenean historikoki garrantzi izugarria izan duen Laurila-Kelloselkä trenbidea ere bertan hasten da. Lehenbiziko trenbidetik 6. eta 7. lineak igarotzen dira eta hauen bidez, herrialdeko edozein geltokira joateko aukera dago. Dena den, distantzia luzeak tren bidez egitea neketsua eta garestia denez, helmuga ohikoenak gertukoa dira; hala nola, Tornion hasten den Kolariko trenbidearen bidez, Tunturi Lappiraino eta Ylläs eski-estazioraino joan daiteke; Laurila-Kelloselkä jarraituz Rovaniemi eta Ekialdeko Lappiraino irits daiteke; eta hegoaldera joan nahi izanez gero, Ouluko geltokia 100 bat km-ra baino ez dago. Historian garrantzi handiena izan duen trenbidea, hala ere, Laurila-Kelloselkä da. Trenbide guztia 1942ra arte bukatu ez zen arren, 1909rako Rovaniemiraino iristen zen eta honen bidez, Ekialdeko Lappiko egur preziatuak garraiatzeko modu berri eta azkarrago bat lortu zuten Kemiko enpresariek eta era berean, inguruko industria garatu eta herritarren bizi-maila hobetzea lortu zuten. 2000. urtean, Keminmaako iparraldeko herriak lotzeko beste geltoki bat eraiki zuen Udalak Törmä herrixkan, Törmäko geltokia, eta Elijärvi meatzearaino iristen den desbideratze ere bada .\nhel6. lineahel helHelsinki-Tornio-Kolarihel Oulu-Tornio trenbidea 131,9 km\nhel7. lineahel helHelsinki-Kemijärvi-Kelloselkähel helLaurila–Kelloselkä trenbideahel 269,3 km\nItsas Lappiko aireportu txikia, Kemi-Tornio aireportua, Lautiosaari auzoaren eta Kemiren ipar muturrean dagoen Paattio auzoaren artean dago. Finavia erakundeak kudeatzen du eta 2.503 m-ko luzera eta 18-36 norabidea dituen asfaltozko pista bakarra dauka. Lappi osoko aireportu zaharrena da, bigarren urre-arroan eraiki baitzen 1939. urtean; gainera, Laponiako Gerran alemaniarrek suntsitu ez zuten Ardatzeko azpiegitura garrantzitsuena da portuarekin batera. Aireportutik Helsinki-Vantaara baino ez daude hegaldiak, egunean lau bat, eta bertatik ere beste hainbeste jasotzen ditu. Hegaldi guzti hauek Finncomm Airlines konpainiak antolatzen ditu, aireportuan lan egiten duen enpresa bakarra baita. Azkenik esan, bisitari gehien dituen Lappiko hirugarren aireportua dela eta 2010ean, esate baterako, 96.562 bidaiari igaro zirela bertatik .\nSakontzeko, irakurri: «Keminmaaren banaketa administratiboa»\nUdalerriak, guztira, 646,25 km²-ko azalera duen arren, sei-zazpi mila keminmaatar inguru (biztanleriaren %82a) herrigunean bizi da. Herrigune hau Kemijokiren itsasadarraren bi aldetan dauden hamaika auzoek osatzen dute eta bertan daude udalerriaren azpiegitura eta erakunde nagusiak. Ekialdeko eremua biztanle asko dituen Lautiosaarik, Pölhö bizitegi-auzoak, iparraldeko muturrean dagoen Tasasenkangasek eta are ekialderago dagoen Ketolanperäk osatzen dute; mendebaldea, aldiz, itsasertzean dagoen Jokisuuk, Lassila merkatal-auzoak, Tornioko mugan dagoen Pörhöläk, izen bereko aintziraren inguruan dagoen Kallijärvik, Liedakkalarako bidean dagoen Kallinkangasek eta herrigunearen bihotza diren Kirkonmäki eta Laurila auzoek osatzen dute. Hain zuzen ere, Keminmaaren Erdialdea bi elizak eta antzinako herria zegoen gunea da, Kirkonmäki eta Laurila auzoen artean nonbait.\nGainontzeko keminmaatarrak, mila edo bi mila inguru, Kemi ibaiaren inguruan dauden bizitegi-guneetan eta Tervolarako bidean dauden herrietan bizi dira; biztanle gehien dituzten herrixkak Liedakkala, Ilmola, Hirmula, Törmä, Maula, Koseknkylä eta Viitakoski dira.\nKeminmaako auzo eta herriak \nKeminmaaren hiri senidetu bakarra Murmansk oblast errusiarrean dagoen eta 60.000 bat biztanle dituen Apatity udalerria da. Bi hauen arteko senidetasuna, bi udalerrien ezaugarrien antzekotasunean oinarritzen da. Izan ere, biak daude hiri industrialen inguruan eta portu garrantzitsuen ondoan. Hala ere, desberdintasun ugari ere badude; oinarrizkoena Apatityk Keminmaak baino biztanle askoz gehiago dituela. Bestalde, aipatzekoa da Kemi bizilagunarekin eta Ardatz guztiarekin adostutako akordioak; hala nola, 2013rako azpieskualdea hiri-federazio moduko entitatea bihurtzeko proposamena .\nApatity, Murmansk, Errusia\nKeminmaako eta Finlandiako gainontzeko udalerrietako udalbatzak eratzeko, lau urtero udal hauteskundeak antolatzen dira herrialdean. Gaur egun dagoen udalbatza 2012ko urriaren 28an ospatu ziren udal hauteskundeetan eratu zen.\n-- Zentroko Alderdia 16\n1 % 43,2\n-- Keminmaalaisten Parhaaksi 8\n2 % 21,5\n3 % 15,9\n-- Benetako Finlandiarrak 3\n3 % 8,1\n0 % 5,9\n1 % 3,9\nUdal hauteskundeetan, Lappiko gainontzeko udalerrietan bezala, Zentroko Alderdiak irabazi zuen. Gainera, aurreko urteko emaitzak hobetu eta batzarkide bat eskuratu zuen; guztira, hamazazpi. Kemi bizilagunean ez bezala, eta Keminmaan ere langile gehienak industrian lan egiten duten arren, Zentroko Alderdiak betidanik izugarrizko boterea izan du bertan; arrakasta hau alderdiak udalerriaren baliabide ekonomikoak aurrera ateratzeko egin duen ahalegina ulertuta baino ezin da ulertu. Bigarren alderdia Ezker Elkartasuna izan zen, aurreko udalbatzan zituen hamar batzarkidetatik bi galdu zituen alderdia; guztira, botoen %22,4a eskuratu zituen. Hirugarren indarra lehenbizikoz aurkezten zen talde independente bat izan zen, Keminmaalaisten Parhaaksi izenekoa. Sei eserleku eta botoen %16,3a lortu zituen eta Ezker Elkartasunari aurreneko aldiz bigarren postua kentzeko hurbil ibili zen. Azkeneko alderdiak bina batzarkide eskuratu zituzten Alderdi Sozial-Demokrata eta Koalizio Nazionala izan ziren; azkenengo honek, gainera, ordezkari bat galdu zuen eta udal-hauteskundeetan emaitza kaskarrenak lortu zituen udalabatzko alderdia bihurtu zen. Udal hauteskundeetako parte-hartzea oso baxua izan zen, guztira, %66,6koa.\nLehen esan bezala, udalbatza, Zentroko Alderdiaren esku dago eta batzarraren presidentea eta Udalaren bozeramailea, alderdi honetako kidea den Tommi Lepojärvi da. Hurrengo udal hauteskundeak 2012. urtean ospatuko dira, herrialdeko gainontzeko udalerrietan bezala.\nGaur egun, udalerriak 8.582 biztanle dauzka eta Lappi osoko bosgarren udalerri jendetsuena da. Dena den, azken urteotan biztanleriak gorabehera handiak izan ditu; azken berrogeita hamar urteotan keminmaatarren kopurua ia bikoiztu egin da eta hazkunde hau bereziki bizia izan zen 80ko hamarkadan; baina, 90eko hamarkadatik aurrera biztanleria gutxinaka jaisten doala ikus daiteke. Badirudi, biztanle galera hau hirien nagusitasunagatik izan dela batik bat, herrigunearen biztanle kopurua haziz joan den moduan, udalerriko herrixken biztanleria izugarri jaitsi delako. Esan daiteke, Kemi eta Tornioren erosotasunak (eta Keminmaaren herrigunearenak berak) herritar ugari erakarri dituela eta ondorioz, euren herriak utzi dituztela; gaur egun, herrixka txikietan bizi diren keminmaatarrak, guztira, %18a baino ez dira. Aipatzekoa da Kemi ondoren Lappiko azalera txikiena duen udalerria denez, kilometro karratuko biztanle gehien dituen eskualdeko hirugarren udalerria ere badela. XVI. mendera arte, eskualde honetan nagusiak samiak ziren; hauek ehizakiaren atzetik ibiltzen ziren nomadak ziren, sasoiaren arabera bizilekuz aldatzen zutenak. Biztanle hauen aztarna eta erreferentziak garaiko dokumentu askotan aurki daitezke, baina samien iparrerako ihesa oso azkarra izan zen eta hegoaldetik etorritako finnek mende batean guzitz ordezkatu zituzten. Keski-Penikka muinoan, esate baterako, samien arrasto ugari aurkitu dira eta pentsatzen da muino honetan xamanismoarekin lotura zuten erlijio kultuak egingo zituztela. Gainera, etnia honen ikerkuntzan diharduten adituek keminmaatar samiak gaur egun desagerturik dagoen hizkuntza bat hitz egiten zutela uste dute, kemiko samiera hain zuzen ere.\nEuropar Batasuneko herrialdeekin eta Finlandiako gainontzeko udalerriekin alderatuta, Keminmaan, 15 urte baino gutxiagoko biztanleriaren ehunekoa nahiko altua da, %18,5ekoa, eta 65 urte baino gehiago dituztena, aldiz, %17koa. Erlijioari dagokionez, gehienak luteranoak, bereziki laestadianismo mugimendu kontserbadorekoak, edo sinesgabeak dira. Udalerrian, guztira, bi eliza luterano daude, XVI. mendean eraikitako Lappiko eliza zaharrena den eta ospakizun berezietarako baino erabiltzen ez den eliza zaharra eta aurreko espaloiean dagoen eta Carl Ludvig Engel arkitektoak XIX. mendean eraiki zuen eliza berria. Errusiar ortodoxoen eliza, aldiz, San Joan Bataiatzailearen Jaiotzaren eliza Kemi hirian dago, 5 bat km-ra.\nKeminmaatar gehienek suediera eta ingelesa, eta bakan batzuk errusiera edota alemana dakiten arren, hiriko hizkuntza nagusi eta ofizial bakarra finlandiera da. Herritar gehienak bertan jaioak ez diren arren, biztanleen %97,4aren ama hizkuntza da finlandiera. Hain zuzen, herritarren %32a ez da bertan jaioa, herrialdeko gainontzeko hirietatik bertara bizitzera joandakoak dira, besteak beste, kemitarrak, oulutarrak, torniotarrak eta simotarrak. Izan ere, atzerritarren ehunekoa hutsaren parekoa da eta komunitate handienak errusiarrena eta suediarrena dira. Aipatzekoa da, Kemi-Tornio Ardatza, Lappiko BPG per capita handiena duen azpieskualdea dela; Finlandiako bosgarrena Mariehamn, Helsinki, Salo eta Loviisa ondoren. Gaur egun, Rovaniemi, Tornio, Kemi eta Sodankylä ondoren, Lappiko hiri jendetsuena da, alegia, bosgarrena \n5.000 6.258 7.007 7.721 8.798 9.143 9.411 9.199 8.930 8.898 8.863 8.829 8.636 8.611 8.582\nNazioartean ospetsuenak diren keminmaatarren artean, aipatzekoak dira bereziki artistak. Hauen artean, herrialde osoko aktore ospetsuenetako bat dago, Peter Franzén. Etorkizun handiko aktore honek, hala nola, Kuningasjätkä, Rukajärven tie, Mustan kissan kuja, Badding, Emmauksen tiellä, Rölli ja metsänhenki, Kuutamolla, Pahat pojat, Matti, Rööperi eta Koirankynnen leikkaaja («Txakurren azkazal-moztekoa») filmeetan parte hartu du eta azkenengo lan honengatik, aktore onenaren Jussi saria irabazi zuen 2004. urtean. Gaur egun Los Angelesen bizi da Irina Björklund emaztearekin. Artisten taldean, beste pertsonaia aipagarri batzuk ere badira: hainbat obra ezagun egin dituen Ari Koch eskultorea eta XX. mendearen hasieran finlandiar kulturan izugarrizko eragina izan zuen Otto Wallenius opera abeslari eta margolaria, besteak beste .\nPeter Franzén aktorea.\nDena den, Peter Franzén aktorearekin batera ospetsuena den keminmaatarra Paavo Väyrynen politikaria da. Zentroko Alderdian diharduen politikari beteranoa da Väyrynen eta gobernuetan ministro eta Europar Legebiltzarreko kide izateaz gain, alderdiko presidentea izan da hainbat urtez eta bi aldiz aurkeztu da herrialdeko presidentzia hauteskundeetara (1988an eta 1994ean). Azkenik, Europa mailan ezagunena den herritarra Hannu Tihinen futbolaria da, hala nola, Viking FK, RSC Anderlecht eta FC Zürich futbol-taldeetan jokatu duena eta 2010. urtean erretiroa hartu zuena .\nHezkuntza eta OsasunaAldatu\nPeruskoulu izena duten 7 eta 15 urte bitarteko bost eskola daude udalerrian, Kirkonmäki, Lassila, Laurila (nagusia) eta Pölhö auzoetan, eta Liedakkala herrian (sei gradu baino ez). Finlandiako Hezkuntzan eskolaldi hau bukatzerakoan, ikasleek azterketa bat pasa behar izaten dute hurrengo fasea zein izango den zehazteko. Bi fase hauetako bat bakarrik dago udalerrian, Keminmaan Lukio izeneko institutua; bokaziozko eskola, aldiz, Kemin dago, Lappi Bokaziozko Eskola izenekoa. Bigarren Hezkuntzako ikasketak bukatzean, ikasleek eskualdean bertan (Kemin eta Tornion) dagoen eta 1992. urtean sortu zen Kemi-Tornio Zientzia Aplikatuen Unibertsitatera (finlandieraz, Kemi-Tornion ammattikorkeakoulu edo KTAMK) joateko aukera dute. Finlandiako Hezkuntza eredu ospetsuan oinarritzen den unibertsitate honek, arte ederrak, teknologia, erizaintza eta enpresa ikasketak eskaintzen ditu eta Rovaniemikoaz gain, Lappi eskualde osoan dagoen zientzia aplikatuen unibertsitate bakarra da. Gaur egun, guztira, 2.400 ikasle ditu eta %10a Asia, Errusia eta Afrikatik iritsitako ikasle aurreratuek osatzen dute. Azkenik, aipatzekoa da ekonomiarekin lotura duten ikasketak eskaintzen dituen eta 1997. urtean sortu zen Kemiko Meri-Lappi Institutua ere .\nOsasunari dagokionez, Lappi bi ospitale barrutitan banatua dago eta Keminmaa, Länsi-Pohja Ospitale Barrutia izenekoan dago. Hain zuzen, ospitale barruti honetako ospitalde nagusia, Länsi-Pohja Ospitalea edo Länskä izenekoa, Kemi bizilagunean dago. Zortziehunen bat langilek egiten du lan bertan eta barrutiko 65.000 herritarren ospitalea da. 1965. urtean eraiki zen eta sail nagusitako espezialistak bertan aurki daitezke. Udalerriko osasun-zentroa, bestalde, Keminmaan terveyspalvelut, Laurila auzoan dago .\nSakontzeko, irakurri: «Keminmaako armarria»\nArmarria udalerria sortu baino beranduago onartu zuen udalbatzak, zehazki, 1955eko urtarrilaren 14an (Barne Ministerioak uztailaren 4an); ordura arte Kemiko parrokiaren ikurra izan zen izokinaren irudia ordezkatu zuen. Armarri berria Ahti Hammar artista helsinkiarrak margotu zuen lehenbizikoz eta bere helburua, bertan agertzen diren objektuekin, udalerriaren ezaugarri nagusiak adieraztea izan zen. Zelai gorri baten gainean, ezkerrera begira dagoen izokin bat azaltzen da, ahoan sarrail beltza duen zilarrezko giltzarrapo itxi bat duena. Hain zuzen ere, izokinarekin, Hammar margolariak antzinatetik udalerriak arrantzarekin eta Kemi ibaiarekin izan duen lotura adierazi nahi izan zuen; eta giltzarrapo itxiarekin, aldiz, herrigunea dagoen lekuaren garrantzia, sendotasuna eta gotortasuna irudikatu nahi izan zituen .\nKeminmaa azken urteotan sortu den udalerria denez, kultura azpiegitura gutxi dauka; esanguratsuenak bi elizak dira, Lappiko kultura ondasunean distira berezia duten bi artelan. Dena den, udalerria berpizteko hainbat kultura elkarte sortu dira herrigunean. Besteak beste, Paavo Väyrynen politikari keminmaatarrak 2007. urtean sortu zuen Pohjantähti-opisto elkartea (euskaraz, «Ipar izar Elkartea»). Talde honek arrantza lehiaketak, orientazio ikastaroak eta folklore-dantza erakustaldiak antolatu ohi ditu urtero. Bestetik, aipatzekoa da Udalaren laguntzari, bizitako historiari eta eraikinen egituren berezitasunari esker, Kemijokiren ertzean dauden Liedakkala, Ala-Paakkola, Maula, Koroiskylä, Ilmola eta Hirmula herriak, eliza zahar eta berria, eta udalerriaren ekialdean dauden zelai eta belardiak udalerriaren ondasun eta herrialdeko monumentu izendatuak izan zirela 1993. urtean .\nKeminmaako eliza berria udaran.\nLehen esan bezala, udalerriak ez du ez eraikin izugarririk, ezta turistentzat egundoko interesa piztu dezakeen beste lekurik ere, baina harrigarri, ezohiko eta bitxi egiten duten berezitasun ugari ditu. Hauen artean, ondoko bi eraikinak dira aipagarrienak:\nKeminmaako eliza: udalerriko parrokiaren egoitza nagusia eta eskualdeko eliza luterano ikusgarrienetakoa da. Laurila auzoan dago, Kemi ibaiaren mendebaldean, eta balio arkitektoniko handiko tenplua da. XIX. mendearen hasieran eraikitzen hasi ziren aspaldiko eliza zaharraren gainean, Finlandiako Gerran ia erabat suntsitua gelditu zena, eta Ouluko diozesiari eta Alexandro I.a tsarrari esker, garaiko arkitekto ospetsuenek parte hartu zuten eliza berriaren eraikuntzan; haien artean, Jacob Rijf jakobstadarrak tenpluaren gurutze itxura diseinatu zuen eta Helsinkiko katedrala diseinatu zuen Carl Ludvig Engel alemaniarrak, aldiz, inperio-estiloa eman zion. Azkenik, 1827. urtean eraikinak ateak ireki eta inperio-estiloko Lappiko eliza bakarra bihurtu zen Alatornioko elizarekin batera. Guztira, 800 fededunentzako eserlekua du eta oholtza edo erretaula Johan Gustav Hedman artistaren lana da .\nKeminmaako eliza zaharra edo Done Mikelen eliza (Pyhän Mikaelin kirkko): udalerriaren jatorrizko eliza eta antzinako parrokiaren egoitza da. Harrizko eliza hau 1520-1553 urteen artean eraiki zen eta zutik dirauen Lappi osoko eliza zaharrena da. Herrialdean iparren dagoen erdiaroko eliza da eta, gainera, Finlandian eraiki zen azkeneko eliza katolikoa ere bada. Tenpluaren aro oparoena XVII. mendea izan zen, garai hartan Nikolaus Rungius elizgizon luterano ospetsua elizako bikario izan baitzen. XIX. mendean, bestalde, Keminmaako eliza berria aurreko espaloiean eraiki zenean, Done Mikelen eliza hustua eta baztertua izan zen eta balio historikoagatik ez zen XX. mendearen erdira arte berreskuratuko. Hain zuzen, eliza bertan behera erortzeko zorian zegoenean, Udalaren eta herrialdeko kultura elkarteei esker, eliza goitik bera eraberritua izan zen eta aspaldian izandako itxura oparoa berreskuratu zuen 1957. urtean. Aipatzekoa da, barruan balio artistiko handiko XVII. mendeko margolanak eta erdiaroko suedieraren lekukotasunak daudela. Gaur egun elizkizun bereziak baino ospatzen ez diren arren, iparraldeko eliza ospetsuenetakoa eta bisitatuena da .\nMartxoaren erdialdean udalerriko ospakizun bereziena izaten da, Rajalta rajalle lasterketa. 1984. urtetik urtero ospatzen den lehiaketa hau Tornio, Keminmaa, Ranua, Pudasjärvi, Taivalkoski eta Kuusamoko udalek batera antolatzen dute eta eskiatzaileek Suediako mugatik Errusiako mugaraino joan behar izaten dute. Herrialdean ospatzen den iraupen eskiko txapelketa garrantzitsuenetakoa izaten da. Paavo Väyrynen politikari keminmaatarrak 2007. urtean sortu zuen Pohjantähti-opisto elkarteak (euskaraz, «Ipar izar Elkartea») ere, kultur ekintza ugari antolatzen ditu hilabetero; besteak beste, aipatzekoak dira arrantza lehiaketak, orientazio ikastaroak eta folklore-dantza erakustaldiak .\nIsohaara zentral hidraulikoa.\nUdalerria Kemi-Tornio Ardatzean dago, Lappiko erdigune ekonomiko eta industriala den azpieskualdean. Keminmaako ekonomia, zehazki, Kemiko industriari lotua dago hertsiki; hain zuzen ere, eremu industrializatuenak Keminmaaren mugan dauden Kemiko Ajos eta Karihaara auzoak dira. Bertan, Metsä-Botnia eta Stora Enso papergintzan eta zelulosa-oregintzan diharduten enpresen fabrika nagusiak eta Kemiko portua daude, Keminmaako ekonomian eragin zuzena dutenak .\n50eko hamarkadan automatizazioa eta 90eko hamarkadan banku krisialdia jasan arren, eskualdearen diru-sarrera handienak papergintzari esker iristen jarraitzen dute; ez dago azpieskualdearen industria sarea papergintza gabe ulertzerik. Gainera, langile asko egunero Kemira joan behar izaten dute Metsä-Botnia eta Stora Enso enpresetan eta industria honen inguruko esparruetan lan egitera. Kemiko portuak ere izugarrizko garrantzia izan du betidanik azpieskualdearen garapenean; hain zuzen, 1869an Kemi sortu eta portua handitu zenean, ekonomiaren ezinbesteko azpiegitura bihurtu zen. Hauei esker, Kemi-Tornio Lappiko BPG per capita handiena duen azpieskualdea da; Finlandiako bosgarrena Mariehamn, Helsinki, Salo eta Loviisa ondoren .\nEz da ahaztu behar Keminmaan ere, Outokumpu Oyj enpresak 1968an Elijärvi meatzea ireki zuela, Europan irekirik dagoen kromita-meatze bakarra; gaur egun, 132 lagunen lantokia da. Gainera, energiaren behar astuna Kemi ibaiak asetu zuen aspaldi, bertan baitaude Isohaara eta Taivalkoski zentral hidraulikoak, 1949. eta 1976. urteetan sortu zirenak hurrenez hurren .\nInguruak gehien esportatzen dituen produktuak papera eta zelulosa-orea dira; inportatutakoak, aldiz, eskualde osorako beharrezkoak diren erregaiak eta pigmentuak. Inportazioen pisua esportazioena baino handiagoxea da, 2009an 1,13 milioi tona esportatu eta 1,17 tona inportatu baitziren. Kemi eta Tornio bizilaguneko portuak batuz gero, Finlandiako portu garrantzitsuenetako bat dira .\nLan egiten duten herritarren, hau da, herritar aktiboen banakaeta ondokoa da lan egiten duten sektorearen arabera (2008); keminmaatarren %38,6ak bigarren sektorean egiten du lan (%32,3ak industrian eta gainontzekoa eraikuntzan), %4,2ak baino ez du lan egiten basogintzan edota nekazaritzan, eta azkenik, %57,4ak hirugarren sektorean dihardu (%15,3a merkataritzan, %8,6a garraioan eta %33,5a gainontzeko zerbitzutan). Estatistika honek aurretik sumatzen zena egiaztatu zuen, alegia, industriak lanpostuen ehuneko handiena duen herrialde osoko udalerritako bat dela; izan ere, %32,3a oso ehuneko altua ez dirudien arren, kontuan hartu behar da, Finlandia, zerbitzu sektoreak indar gehien duen Europako herrialdea dela. Dena den, biztanleen azken urteetako joera, zerbitzuen mundurantz gerturatzea izan da. Gerturatze honen erruduna turismoa eta bizi-maila hobea izan dira hein handi batean, biek izan duten hazkuntzak lanpostu berriak sortu baititu .\n↑ Kunnan ilmasto Keminmaan matkailu. 2010.12.17\n↑ Revontulten 2010.12.17\n↑ Keminmaan ilmasto 2011.02.06\n↑ Martimoaapan historia[Betiko hautsitako esteka] Martimoaapa, Luonto. 2011.01.19\n↑ Martimoaapan luonto[Betiko hautsitako esteka] Martimoaapa, Luonto. 2011.01.19\n↑ Elijärven kaivos Outokumpu Oyj. 2011.02.27\n↑ Lapin esihistoria 2010.12.21\n↑ Perämeren kansallispuisto Perämeren kansallispuisto, Luontoon. 2011.01.19\n↑ Kemin seurakunta 2010.12.01\n↑ Kemin sataman historiaa 2010.08.12\n↑ Kemin historiaa 2010.12.02\n↑ Suomen sotasurmat Historiaa. 2010.10.29\n↑ Lapin historiaa 2010.11.02\n↑ Lapin sota Rajajoki. 2010.11.02\n↑ Kemin veritorstai 2010.11.29\n↑ Elinkeinoministeriön tilastot[Betiko hautsitako esteka] 17.or. 2011.12.17\n↑ Mining technology Outokumpu Oyj. 2011.02.26\n↑ E75 Nelostie. 2010.12.29\n↑ Valtatie 29 2010.12.29\n↑ Veljekset Salmela 2010.12.29\n↑ Linja-autoliitto 2010.12.30\n↑ VR-Yhtymä Juna. 2010.12.29\n↑ Kemi-Tornion lentoasema Finavia. 2011.01.25\n↑ Keskusvirasto 2011.10.13\n↑ Käynnissä olevat kuntajakoselvitykset 2010.11.29\n↑ Suomalais-Venäläinen kauppakamari 2011.10.19\n↑ Tilaskokestus Suomen tilastotiede. 2011.02.04\n↑ Tilastokeskus (Suomen tilastotiede)[Betiko hautsitako esteka] 2011.10.21\n↑ Peter Franzén IMDb. 2011.10.21\n↑ Kuvataiteilijamatrikkeli Ari Koch. 2011.10.21\n↑ Hedman, Ossi: Kemin kaupungin historia. 2. osa. Kemi: Pohjolan Sanomat Oy, 1976. ISBN 951-99060-1-0\n↑ Paavo Väyrynen Official. 2011.10.21\n↑ Hannu Tihinen Palloliitto. 2011.10.20\n↑ Keminmaan koulujen yhteystiedot Perusopetus. 2011.02.02\n↑ Keminmaan lukio 2011.10.23\n↑ Kemi-Tornion ammattikorkeakoulu TOKEM. 2011.02.03\n↑ Länsi-Pohjan sairaanhoitopiiri 2011.10.22\n↑ Keminmaan terveyspalvelut 2011.10.22\n↑ Suomen kunnallisvaakunat. Suomen Kunnallisliitto, 137 or. ISBN 951-773-085-3..\n↑ Keminmaan kunta Vaakuna. 2013.07.25\n↑ a b Pohjantähti-opisto 2011.10.25\n↑ 1993: Säilyttäminen lista Kemijoen ranta-asutus , Kemin maaseurakunnan kirkot Kemijoen kulttuurimaisemassa, Saavanojan niityt ja niittytuvat 2011.10.24\n↑ a b Huusko, Jorma et al.: Lapin rakennusperintö. Oulu: Kirjapaino Oy Kaleva, 1984. ISBN 951-9152-74-1\n↑ Lasmarkki 2011.10.24\n↑ Kultturiymparisto Keminmaan kirkko. 2011.10.24\n↑ Keminmaan seurakunta 2011.10.24\n↑ Kulttuuriymparisto Keminmaan vanha kirkko. 2011.10.24\n↑ Hiihtoseura Keminsuun Kisa 2011.10.25\n↑ Rajalta rajalle 2011.10.25\n↑ Keminmaa Talous- ja toimintasuunnitelma 2010-2012. 2011.10.24\n↑ Stora Enso 2011.10.24\n↑ Botnia Kemi. 2011.10.24\n↑ Outukompu 2011.10.24\n↑ Suomen satamat tilastot 2010.10.20\n↑ Työllinen työvoima toimialoittain vuosina 2008[Betiko hautsitako esteka] Julkaisut. 30.or. 2010.12.29\nTornio Tervola Tervola\nBotnia, Kemi Kemi Simo\nAireportua - Kemi-Tornio, Finavia (Ingelesez)\nItsas Lappi - Eskualdearen webgunea (Alemanez) (Errusieraz) (Frantsesez) (Ingelesez)\nKemi-Tornio alue - Azpieskualdearen webgunea (Finlandieraz)\nKeminmaako parrokia (Finlandieraz)\nKeminmaan energia - Zentral hidraulikoen webgunea (Finlandieraz)\nLähiruoka Lappi - Meri-Lappi (Finlandieraz)\nLappi - Turismo-bulegoaren webgunea (Errusieraz) (Ingelesez)\nPohjantähti-opisto - Webgune ofiziala (Finlandieraz)\nRajalta rajalle-hiihto (Ingelesez)\nAzken aldaketa 29 iraila 2021(e)an, 20:54(e)tan\nOrriaren azken aldaketa: 29 iraila 2021, 20:54.


Ibilbideak, 8 kilometrotan zehar, Laudio, Aiara eta Amurrio herriak, historiaz betetako baserriak eta edertasun naturala ezagutzeko aukera ematen du. Bizikletaz zein oinez egiteko biziki aproposa da. Horrez gain, bidearen zailtasun baxua dela medio, nagusientzako eta umeentzako egokia da.\nBeherago diptikoa pdf formatuan derkargatu dezakezu. Gainera, Aiaraldeko edota Arabako lurralde historikoko beste ibilbide edo bide berdeak ikusi nahi izatekotan, horra hor Arabako Foru Aldundiko linka: www.alava.net/web/reditinerariosverdes


Gonbidapenak doan Zarauzko Photomuseumerako hilero! - Programaren atalak | Gaztetxartela\nGonbidapenak doan Zarauzko Photomuseumerako hilero!\nHauxe duzu aukera Zarauzko Photomuseum-era joateko nahi duzunarekin.\nPhotomuseum-ek bilduma iraunkor zabala dauka eta bertan argazkilaritzan erabilitako hainbat tresna erakusten dira modu kronologiko eta didaktikoan. Era berean, argazki bilduma paregabea ikusi ahal izango duzu. Eta hori guztia osatuz, aldi baterako erakusketa interesgarriak, kongresuak, proiekzioak, hitzaldiak eta hainbat argitalpen ere azpimarratzekoak dira.\nZer zozkatuko dugu?\nHilero, 12 sarrera bikoitz Zarauzko Photomuseum-erako, 2021/01/31ra arteko balioa dutenak.\nGazte-txartelaren titular guztiek sarrerak irabazteko aukera izan dezaten, aurreko hilean sarrerarik irabazi ez duten pertsonek izango dute lehentasuna hilero.\nSarreren balioaldia: 2021/01/31ra arte, zein hilabetetan zozkatu diren kontuan izan gabe.\nIrabazleen izenak webgune honetan argitaratuko dira.\nZozketa honetan parte hartuz gero, isilbidez onartuko dira Gazte-txartelak bere zozketetan eta lehiaketetan aplikatzen dituen baldintza orokor guztiak.\nBete formularioa zure datuekin.\nSaria erabiltzeko modua:\nIrabazleek Zarauzko Photomuseum-eko harrera-lekuan jaso ahal izango dituzte sarrerak, Gazte-txartela eta NANa erakutsita.\nOtsaileko irabazleak hauexek izan dira: Ruth Laguna Arizmendi, Irati Aurrekoetxea Idoiaga, Enara Gantxegi Infiesta, Andrea Diaz Caballero, Nagore Vallejo Sanz, Itxaso Lamborena Roldan, Olatz Hernandez Azpiri, Yaiza Romero Garcia, Whitney Linette López Espaillat, Nuria Tercero Rico.\n2 gazteam txartela + 2 sarrera bikoitz Rossiniren kontzerturako (apirilaren 19ra arte)\nSarrera bikoitza Gasteizko negu eta udaberriko ikuskizunetarako (momentuz bertan behera) (ekainaren 7ra arte)\n4 sarrera bikoitz Break On Stage 2020 jaialdirako Bilbao Arenan (ekainaren 7ra arte)


Orio izango da Traineru Ligako seigarren geltokia\n'Maialen', Kontxako badian, joan den asteazkenean. (Argazkia: Ainhitze Kalonje/Hernaniko Arraun Elkartea)\nIritsi da bederatzigarren eguna Hernani-Iparragirre Sagardotegiarentzat. Joan den larunbatean hasi zuen aste gogorra taldeak, eta gaur bukatuko du, laugarren estropada batekin. Aurretik, ligako bi jardunaldi eta Gipuzkoako Traineru Txapelketa jokatu ditu Maialenek.\nLigako seigarren jardunaldia izango da gaurkoa, Orion, 18:00etan. Erlojupeko lehia izango da, Oria ibaian; beraz, errekan zertarako gai diren erakutsi nahi dute hernaniarrek, joan den asteazkenean Kontxan izandako sentipen txarrak alde batera uzteko.\nEmakumeen bost traineru bakarrik arituko dira lehian: Hernani, Getaria-Zarautz, Oiartzungo Itsaslapurrak, Donostiarra-Arraun Lagunak 50 eta Colindres. Izan ere, Euskotren Ligako traineruek atzo jokatu zuten euren estropada, Orion bertan; eta gaur Portugaleten zuten lehia. Emakumeen estropaden ostean, gizonezkoen KAE-1 Ligako traineruen txanda izango da.\nGipuzkoako Traineru Liga, Maialen, Orio, trainerua


topic_facet:"Mekanizazioa (Heziketa Zikloa). Erdi maila" topic_facet:"Fabrikazio mekanikoko produkzioaren programazioa (Heziketa Zikloa). Goi maila" topic_facet:"Mekatronika industrialeko proiektua (Modulua)" topic_facet:"Fabrikazio Mekanikoa (Lanbide Arloa)" author_facet:"Euskadi (Autonomia Erkidegoa). Hezkuntza, Unibertsitate eta Ikerketa Saila"\nProposatutako gaia: Mekanizazioa (Heziketa Zikloa). Erdi maila Proposatutako gaia: Fabrikazio mekanikoko produkzioaren programazioa (Heziketa Zikloa). Goi maila Proposatutako gaia: Mekatronika industrialeko proiektua (Modulua) Proposatutako gaia: Fabrikazio Mekanikoa (Lanbide Arloa) Egilea: Euskadi (Autonomia Erkidegoa). Hezkuntza, Unibertsitate eta Ikerketa Saila\nFabrikazio Mekanikoa (Lanbide Arloa) 2 Fabrikazio Mekanikoko Sistema Automatikoen Programazioa (Modulua) Fabrikazio mekanikoko produkzioaren programazioa (Heziketa Zikloa). Goi maila 2 Galdaketa eta pulbimetalurgiaren bidezko produkzioa (Heziketa Zikloa). Goi maila 2 Instalazioa eta mantenimendua (Lanbide Arloa) 2 Lan-giroko harremanak (Modulua) Gehiago ... 2 Lanbide Heziketa 2 Linea automatizatuen muntaia- eta mantentze-lanak (Modulua) 2 Mantentze-lan elektromekanikoa (Heziketa Zikloa). Erdi maila Mekanizazioa (Heziketa Zikloa). Erdi maila Mekatronika industrialeko proiektua (Modulua) 2 Muntaia- eta mantentze-lan elektriko/elektronikoak (Modulua) 2 Sistema automatizatuak (Modulua) 1 Mekatronika Industriala (Heziketa Zikloa). Goi maila 1 Mekatronika industriala (Heziketa Zikloa - LOE). Goi maila Guztiak ikusi ... gutxiago ...


“Dispertsioak sortzen dituen arazoei aurre egiteko sortu zen Mirentxin Gidariak” - Sakana - Guaixe.eus\n“Dispertsioak sortzen dituen arazoei aurre egiteko sortu zen Mirentxin Gidariak”\nErkuden Ruiz Barroso 2015-11-27 08:05\nJavi Lizarraga, Igor Artieda, Mikeldi Diez eta Zuzene Erro, Sakanako Mirentxin Gidariak\n1.- Zer da Mirentxin Gidariak?\nPresoen senideak bisitak egitera eraman ahal izateko sortu ziren taldeak. Senide guztiek ez dituzte bidaia egiteko aukera berdinak. Irtenbidea emateko sortu zen orain dela 35 bat urte Bilbon.\n2.- Nola sortu zen?\nBilboko mutiko batek bere koadrila Algecirasera eramaten zuen eta senide askok bizi zuten errealitatea ikusi zuen. Horrela lehenengo taldea sortu zen eta beharra zegoenez taldea handituz joan zen.\n3.- Nola iritsi zen Sakanara?\nMikeldi hasi zen duela urte batzuk. Bilboko lagun baten senideak Mirentxinen hasi ziren eta bidaiak egiteko proposatu zidaten. A Lamara bidaiak egiten hasi ginen. Beharra txikitu beharrean handitu denez inguruko jendearekin harremanetan jarri zen. Hasieran bidaia hasi aurretik Euskal Herri ia osotik joan behar ginen. Gero erosoagoa izateko Gasteizko taldearekin elkartzen hasi ginen: Altsasutik Lopidanera joaten ginen senideak jasotzeko. Gasteizko taldeak proposatu ziguten Nafarroan talde bat sortzea. Beraiek furgonetak utziko ziguten eta horrela hasi ginen Nafarroan taldea antolatzen: Sakanan batez ere, Iruñerria, Tafallan eta Lizarran.\n4.- Gaur egun zenbat gidari zarete Sakanan?\nSakanan hogei gidari inguru izango gara; batez ere Etxarri, Arbizu, Altsasu eta Olaztikoak. Gurekin Leitzako gidariek egiten dituzte bidaiak ere.\n5.- Nola antolatzen zarete?\nBeharren arabera. Sakanako taldeak sei hilabetero furgoneta dauka. Bilera bat egiten dugu eta egutegi bat osatzen dugu. Asteburuero bi gidari jartzen ditugu eta beste bikote bat erreserban gelditzen da. Azken momentuan zerbait gertatzen bada beste bikotea joateko prest egon behar da. Senideek Etxeratera deitzen dute eta haiek datu bilketa egiten dute: zein familiar doazen, zein kartzeletara, nor bisitatzera... Etxeratek Mirentxingo talde bakoitzari zenbat gidari behar diren esaten die. Guretako oso garrantzitsua da eta asko eskertzen dugu gure gidariak oso pertsona ziurrak izatea eta tokatzen zaienean joatea. Gidari bakoitzak urtean bat edo bi bidaia egiten ditu eta beste bat edo bi erreserban gelditzen dira.\n6.- Furgonetak taldekoak dira?\nEtapa desberdinak bizi izan ditugu: hasieran norberaren kotxearekin joaten ginen. Ondoren, furgonetak alokatzen hasi ginen baina alokatzeko furgoneta gutxi zeuden eta kotxeak nahiko gaizki zeuden. Orduan furgonetak erostea pentsatu genuen. Lau urteko bizia izan ohi dituzte furgonetek. Izan ere, asteburuero 2.000 kilometro egiten dituzte gutxi gora behera, beraz, lau urtetan 400.000 kilometro egiten ditu furgonetak. Furgoneta ongi egon ohi da baina kilometro horiekin berri batengatik aldatu behar da. 28.000 euro kostatzen dute eta dirua talde bakoitzak lortu behar du. Orain Euskal Herri mailan boletoak saltzen hasi gara: zozketatzen den furgoneta bigarren eskukoa da, baina lortutako guztia furgonetak aldatu ahal izateko da. Senideek bidaiaren gastuak ordaintzen dituzte; gasolina eta mantentzea.\n7.- Zergatik ari zarete Mirentxinen?\nSenideak laguntzeko. Dispertsioaren arazoak bizi izan ditugu eta gure ekarpena egin nahi dugu. Senide guztiek ez dute bidaia egiteko aukera. Helburua oso argia da: dispertsioaren arazo honi, bidaiarena, aurre egitea. Denborarekin lortu izan dugu gero eta jende gehiago kontzientziatzea, dispertsioaren errealitatea ezagutzea eta ulertzea. Lehenengo aldiz bidaia egiten dutenek harrituta gelditzen dira. Eta egin dutenarekin harro sentitzen dira. Asteburu hori gogorra izan ohi da. Gure helburua urtean bat edo bi gehienez egitea zen, baina gero jende gehiago sartzen hasi zen. Izan ere, asteburuero jende berdina joan behar bada denborarekin erretzen da eta utziko zuen. Jendeari furgonetak erabiltzera eta jendea izena ematera gonbidatzen diegu. Erosoagoa da norberaren kotxeetan joatea, baina ulertu behar da senide guztiek ezin dutela. Beraz, furgonetak oso garrantzitsuak dira.\n8.- Zein izan dira egin dituzuen bidaiarik luzeenak?\nJavi eta Igorrek Joux la Ville eta Clermont Ferrand espetxeetara joan behar izan zuten. Frantziar estatuko mediterraneotik gertu eta hura bai izan zela tortura. Hamahiru ordu gidatzen joateko eta gutxiago itzultzeko. Ez genuen bidea ezagutzen, senideek ere ez zuten ezagutzen, GPSa erotu zen eta autobide baten erdian iritsi ginela esaten zuen... Senideak bisitara berandu iritsi ziren, lau orduko bisita zuten eta erdia egin ahal izan zuten eta gero arratsaldean osorik. Orain Almeriara egiten ditugu bidaiak.\n9.- Gainera, bisiten ordutegiak kontrolatu behar dituzue.\nBisitak larunbatean dira. Almeriarako bidaia egiteko ostiralean Lopidanetik 20:00etan ateratzen gara eta gau osoan zehar bidaiatzen da. Hiru geldialdi egiten dira eta gero iristean gidariek ostatu batean lo egiten dute eta senideak furgonetarekin gelditzen dira kartzelara joan etorriak egin ahal izateko. Batek goizeko hamarretan du bisita eta hurrengoak arratsaldeko lauretan. Bisitak goiz bukatzen badira arratsaldean itzultzen gara. Bestela igande goizean. Lehen senideek bisiten orduan aldatzeko aukera zuten baina orain ez; bost senide baldin badaude, bost ordutegi ezberdin. Tortura handiagoa.\n10.- Istripuen beldurra izango duzue.\nBeldurra eta ardura. Senideak asteburuero bi gidari ezberdinen eskuetan jartzen dira. Gidariak jakin badaki asteburu horretan ongi deskantsatu behar duela. Senideek gidariengan jartzen duten konfiantza eskertzekoa da. Senideak eroso joan behar dira.\n11.- Bisitaren parte sentituko zarete.\nBidaia bat beti berdina egiten duzuenean azkenean harremana eta elkar ezagutzen gara. Senideak asko berdinak dira, baina lagunak aldatzen dira. Zerrendak sei hilabetero aldatzen dira. Inplikatu egiten zara. Senideekin zaude eta indarra ematen diezu. Kontuan izan behar da gehienok bisitak egiten ditugula ere. Orduan, gidari moduan joaten zarenean zerbitzu bat egiten duzu. Desberdina da bisita bat egiten duzunean edo gidaria zarenean. Gidari zarenean gidatzera joaten zara.


ZAST-ULACIAK EZIN IZAN DU 23. JARDUNALDIKO PARTIDUA IRABAZI MEGACALZADO ARDOI TALDEAREN AURKA\nEBA saskibaloi ligako AA multzoan jokatzen duen Zast-Ulacia talde zarauztarrak ezin izan du multzoaren sailkapeneko bosgarren postuan dagoen Ardoi taldeari irabazi, partiduan zehar horretarako meriturik egin duen arren. Partiduaren azken emaitza 75-84 izan den arren, etxeko taldea aurrean izan da markagailuan azken minutura arte.\nGorabehera handiko partidua\nPartiduko lehen laurdena elkarren indarrak neurtzeko izan da bi taldeentzat, eta puntu bakar batez gailendu da Zizur Nagusitik etorritako Ardoi taldea. Lehen laurden horretan argi geratu da partidu oso estua izango zela eta defentsak gailenduko zirela.\nEtxeko taldeak ez du bigarren laurden onik egin eta partiduaren erdira lau puntuko desabantailarekin iristea izan da egin duen onena; izan ere, hamar puntuko aldea ere izan du Ardoi taldeak laurdenaren erdialdera. Baloi asko galdu ditu Zast-Ulaciak bigarren laurden horretan, asko kostatzen zitzaion abiadura ematea bere jokoari, eta huts asko egin ditu paseetan.\nPartiduaren atsedenaldira iritsita, beste jarrera batekin berrekin dio partiduari Zast-Ulaciak. Defentsa estutu du eta horrek konfiantza eman dio erasoan. Gainera, taldeko zenbait jokalarik hiruko saskiratze batzuk sartu dituzte, ondo erantzunez talde nafarraren zonakako defentsari. Kantxaren bi aldeetan izandako hobekuntza horri esker, sei puntuko abantailaz ekin dio Zast-Ulaciak partiduko azken laurdenari.\nAzken minutu beltza\nZizur Nagusitik etorritako taldeak partiduaren une erabakigarrian asmatu du aurretik jartzen, eta min handia egin dio horrek etxeko taldeari. Ardoi taldea oso talde fisikoa ez izan arren, eskarmentu handikoa da, eta bere presio handiak ito egin du Zast-Ulaciaraen erasoko jokoa azken minutu horretan. Aurretik jarri izanaren bultzadak indarturik, amaierako jaurtiketa luzeak asmatu eta bederatzi puntuko errentaz irabazi du partiduak talde nafarrak.\nDenboraldiaren azken txanpa\nZazpi partidu baino ez dira geratzen denboraldia amaitzeko, eta Zast-Ulaciak lau jokatuko ditu etxetik kanpo eta hiru etxean. Etxean galdu berri duen partiduaren ondoren, etxetik kanpo partiduak irabazten hastea komeni zaio, nekeza izango baitu, bestela, mailari eusteko helburua betetzea.\nHemen partiduko estatistikak\nemaitzak j23 (08/03/2020)\nAC1+ PIELAGOS - ARHA HOTELES 68-89 08/03/2020 18:00\nGOIERRI - IPARRAGIRRE 2020 - C.B. SANTURTZI SK 64-60 07/03/2020 18:30\nULACIA ZARAUTZ - MEGACALZADO ARDOI 75-84 08/03/2020 18:30\nBASKONIA - CB VALLE DE EGÜES 67-55 07/03/2020 18:00\nNISSAN GRUPO DE SANTIAGO - MONDRAGON UNIBERTSITATEA 65-75 08/03/2020 18:00\nTABIRAKO BAQUE - MANTENEO FILIPENSES 76-53 08/03/2020 18:00\nEASO BODEGAS MUGA - CB SOLARES 86-57 07/03/2020 20:00\n1 MONDRAGON UNIBERTSITATEA 21 16 5 1663 1501 37 +6\n2 ARHA HOTELES 22 15 7 1728 1553 37 +2\n3 MEGACALZADO ARDOI 22 15 7 1657 1527 37 +4\n4 AC1+ PIELAGOS 21 15 6 1786 1549 36 -2\n5 EASO BODEGAS MUGA 22 14 8 1560 1391 36 +2\n6 NISSAN GRUPO DE SANTIAGO 22 11 11 1622 1645 33 -3\n7 BASKONIA 22 11 11 1710 1715 33 +1\n8 CB LA FLECHA 21 11 10 1556 1523 32 +1\n9 CB VALLE DE EGÜES 21 10 11 1485 1542 31 -1\n10 C.B. SANTURTZI SK 22 9 13 1538 1515 31 -1\n11 ULACIA ZARAUTZ 21 9 12 1439 1543 30 -2\n12 TABIRAKO BAQUE 22 8 14 1461 1568 30 +1\n13 CB SOLARES 21 8 13 1632 1704 29 -1\n14 GOIERRI - IPARRAGIRRE 2020 21 7 14 1474 1634 28 +1\n15 MANTENEO FILIPENSES 21 2 19 1278 1679 23 -10


Eskuz Kamioien Fabrika - Txinako Eskuz Kamioien Fabrikatzaileak eta Hornitzaileak\nAluminiozko plataforma tolesgarridun eskuzko kamioia, teleskopiozko heldulekuarekin eta HT153 plataforma\nHT153 aluminiozko plataforma tolesgarriak dituen eskuzko kamioia da, teleskopiozko heldulekua eta plataforma duena. Tamaina orokorra (H × W × D) 34 ”× 16-1 / 2” × 28 ”da, eta tolestutako neurria 9” × 16-1 / 2 da. ”× 21", bere pisu garbia 14,5 lb-koa da. HT153 eta LV150 plataforma biko orgak dira. Zein da haien arteko aldea?\n800 kilo. 2 altzairuzko 1 eskuzko kamioia bihurgailuz hornitzeko plataforma gurdia salgai\nHT1842 altzairuzko 2 eskuzko kamioi bihurgarria da. Tamaina orokorra (H × W × D) 50 "- 58" × 21-1 / 2 "× 18" da, eta behatz plakaren tamaina (W × D) 14 "× 9" da, bere pisu garbia 31 kilokoa da. Pisu handiko altzairuzko eskuzko kamioi bihurgarri hau erraz bihur daiteke 2 gurpileko kamioi bertikal batetik 4 gurpileko plataforma gurditxo batera posizio horizontalean.\nTxinako fabrikatzaileak altzairuzko 2 gurpil P-eskuleku eskuko orga kamioiak\nHT1805 altzairuzko P heldulekuko eskuko kamioia da, tamaina orokorra (H × W × D) 52 "× 21-1 / 2" × 18 "da, eta behatz plakaren tamaina (W × D) 14" × 9 "da. , bere karga-ahalmena 600 kilokoa da. Pisu garbia 22 kilokoa da. 10 "× 3-1 / 2" gurpil pneumatikoz hornitua.\nErosi fabrikako prezioa altzairuzko fluxua atzera heldulekua eskuzko kamioia biltegi / kanpin / bidaia / etxez aldatzeko\nHT1561 altzairuzko eskuzko heldulekua da. Tamaina orokorra (H × W × D) 39-1 / 2 "× 18" × 14 "da, eta behatz plakaren tamaina (W × D) 14" × 7 "da. , bere karga ahalmena 300 libra da. Pisu garbia 14 libra da. 8 "× 1-3 / 4" gomazko gurpil trinkoz hornitua.\n600 libra. Aluminiozko eskulekua D gurpil pneumatikoekin\nHT1862 aluminiozko D eskulekuaren aluminiozko kamioia da. Tamaina orokorra (H × W × D) 52 "× 20-1 / 2" × 18-1 / 2 "da, eta behatz plakaren tamaina (W × D) 18" × 7-1 / 2 "da, bere garbia pisua 20 kilokoa da. Bere pisu arina edozein dela ere, ez du batere eraginik bere eramateko ahalmenean. Bere karga ahalmena 600 kilo artekoa da eta garraiatzeko laguntza ona da.\nHT9913 aluminiozko D kirten eskuko kamioia da. Tamaina orokorra (H × W × D) 60 "× 20-1 / 2" × 18-1 / 2 "da, eta tolestutako tamaina 18" × 7 - 1/2 "da, bere pisu garbia 21 kilokoa da. 2 gurpileko orga estandarra oso egokia da kaxetarako, makineria astunek eta altzariek HT9913 bezalako orga profesionala beharko dute.\nAluminiozko Flow Atzeko Esku Handiko Kamioia Bi Gurpilekin HT9916LW\nHT9916LW aluminiozko fluxuaren atzeko heldulekua da. Tamaina orokorra (H × W × D) 54 "× 20-1 / 2" × 18-1 / 2 "da, eta behatz plakaren tamaina (W × D) 18" × 7-1 / 2 "da, bere karga edukiera 600lbs da, pisu garbia 24lbs da. Gurditxo honek karga eramateko errendimendu ona du eta nahiko arina da. Biltegietarako, bilketa espresorako bulegoetarako edo bulegoetarako eta abarretarako egokia da.\n2 in 1 aluminio bihurgarriak egiteko plataforma / eskua biltegiratzeko kamioia HT7A\nHT7A aluminiozko 2 eskuzko kamioi bihurgarria da. Tamaina orokorra (H × W × D) 41 "× 20-1 / 2" × 44 "da, eta tolestutako tamaina 52" × 20-1 / 2 "× 18 - 1/2" da, bere pisu garbia 42 kilokoa da. Aluminiozko eskuzko kamioi hau erraz tolesten da eskuzko kamioiaren posiziotik erabilgarritasun saskiaren posiziora. Ez dago tresnarik behar posizio batetik bestera aldatzeko.\nHT3366 aluminiozko eskuzko kamioi trinko trinkoa da. Tamaina orokorra (H × W × D) 39-1 / 2 "× 15" × 16 "da, tolestutako tamaina (H × W × D) 25" × 15 "× 2 ", eta behatz plaka (W × D) tamaina 13" × 9 "da, bere pisu garbia 9 kilokoa da. Aluminiozko egitura arina maleta baten tamainan tolestu daiteke eta autoaren eserlekuaren eta kabinaren azpian instalatu daiteke. hegazkinaren gainetik. Helduleku teleskopikoa, gurpil teleskopikoa eta behatz tolesgarria ditu.\nDiseinu berria, soldadura merkea eta erosoa\nLV150 aluminiozko plataforma tolesgarriak dituen eskuzko kamioia da. Neurri orokorra (H × W × D) 32-1 / 2 "× 18-1 / 2" × 30 "da, eta tolestutako tamaina 10" × 18-1 / 2 "da. × 30 ", bere pisu garbia 23 kilokoa da. Jarrai tolesgarrien plataforma kamioia eskura handiz bolumen handiko produktuak erraz eta segurtasunez eramateko. 400 kiloko karga-edukierarekin, plataforma tolesgarriak dituen kamioiak bulegoan dauden kaxak eramango ditu eta janari solteak kenduko ditu. biltegi kluba.\nApalategia Biltegiratze apal zuria Logelako apalategiak Etxerako Apalategiak Apalategi komertzialak Biltegiratze apal txikia


Eta hori behar duzu, ia erabat desagerrarazi zure dieta produktuak karbohidratoak eta gantzak dira aurkitu zenbakiak handiak, hots: zerealak, patatak, pasta, gurina, irina, gozoa. Bitartean aldatu behar jateko gantz gutxiko esnekiak, arrautzak, arraina, haragi giharrak.\nFuntsean, bada, eseri honetan proteina dieta bi aste, ondoren, ahal izango duzu galtzen zortzi kilo beren pisua. Tentagarria?\nSekretua proteina dieta pisua galtzea?\nGogoan karbohidrato – iturri nagusia erregai gure gorputza. Bada, ezin duzu guztiz garbi, bere sarrerarekin, ondoren, gure Thrifty gorputza bera lortzeko hasiko glukosa zaharreko horiek gantz. Teknika hau erabiliz, ahal izango duzu asko murriztu gantz kopurua eta pisua galtzen. Beste abantaila garrantzitsu bat proteina dieta pisua galtzea ez konbinatzen gosea. Gelditu ondoren dieta bat (ez bada behintzat, jakina, ari zaren ilusioa ez iristeko starchy eta gozoa), gai izango duzu mantentzeko lortutako emaitza.\nHala ere, badira batzuk txarrez dieta hau: nabarmen murriztu fluxua batzuk gantz-disolbagarriak bitamina eta mineralak, gantz zure gorputzean, oso beharrezkoa da bere funtzionamendu egokia. Helburu horiek ondorioak izan daiteke azala, ilea, sor baliteke sleeplessness eta nekea. Eta beste desabantaila – gehiegizko karga giltzurrunak. Beraz, bada, arazoak izan dituzten funtzionamendua gorputz hau, ez da beharrezkoa, beraz, kargatu.\nKlasiko menu proteina dieta:\nGosaltzeko, onartzen edari beltza, kafea edo tea, batzuk jan crackers.\nHard-arrautza egosia, entsalada aza egosia, tomate-zukua.\nEgosia edo frijitua, arrain, entsalada barazki freskoak.\nSagarrak, landare-oliotan frijitzen kalabazin.\nHard gazta, azenario egosia, arrautza gordinak.\nErdi egosi oilaskoa edo 200 gramo behi egosia.\nAfaria onartuko produktu hauek:\nEgosia edo frijitua, arrain.\n200 g behi egosia, jogurtak.\n2 hard-arrautza, okela, entsalada freskoa, aza.\nKopako birrindu azenarioak gurina, 2 arrautzak.\nHala ere, let me gogorarazteko berriro konexioa gabezia dieta arrastorik elementu eta bitaminak, ez da gomendagarria atxikitzen, besteak beste, dieta bat baino gehiago, bi aste. Sentitu ondorioz proteina dieta, eta orain joan erregularra txikiagoa bazkariak.


2018ko Arrainen Migrazioaren Mundu Eguna - IrekiBai\nIrekiBai > Zer egiten dugu? > Jendea sentsibilizatzea > 2018ko Arrainen Migrazioaren Mundu Eguna\n2018ko Arrainen Migrazioaren Mundu Eguna\nJoan den larunbatean, hilak 21,\n2018ko Arrainen Migrazioaren Mundu Eguna ospatu zen:\nZein dira Nafarroako arrain migratzaile nagusiak? Zein da haien oraingo egoera, azkenaldiko eboluzioa eta kontserbaziorako arazo nagusiak?\nArrain populazio horiek zaindu eta hobetzeko Nafarroako Gobernuak egin dituen lanak.\nIbaien arteko konektibitatea hobetzeko egin diren Europa mailako proiektuak, LIFE IREKIBAI, esaterako.\nNekane Vizcay Urrutiak (Ibaien Zaintza eta Arrantza Kudeaketako Atalburua) eta José Areaiz Ganuzak (Arrantza Kudeketako bulegoburua)\nArrantza elektrikoko erakustaldia, ibaiaren Iruñeko zonaldean dauden espezieak ikusteko: Bertaratuendako, harrapaturiko espezieak erakutsi ziren, eta kontserbatzeko dauden arazo nagusiak azaldu ziren.\nJardunaldian Basozaintzako eta Landa Garapen, Ingurumen eta Toki Administrazioko Departamentuko teknikariek parte hartu zuten.\nTokia: Arga ibaia, Vergeleko zubia (Iruñerriko Ibai Parkea)\nOrdua: 11:00etatik 13:00etara.


Ainhoa Aldazabal: “Liburu bati beti eman behar zaio aukera bat, inoiz ez dakizulako barruan zer aurkituko duzun” - etakitto.eus\nAinhoa Aldazabal: “Liburu bati beti eman behar zaio aukera bat, inoiz ez dakizulako barruan zer aurkituko duzun”\nETA KITTO 2019, Urr 18\nAinhoa Aldazabal eibartarra euskal filologoa, literatur feministan aditua eta Skolastika Literatur Zerbitzuetako kidea da. Liburuz inguratuta bizi da. Liburuekin gozatzen du eta herri askotako literatur taldeetan dihardu lan egiten, jendearekin literatura ona partekatzen eta, bide batez, feminismoaren historia erakusten.Tailerrak ematen dituen bitartean, etengabe prestakuntza jaso eta ikerketa-lanak egiten ditu. Bere espezialitateak “Italiako emakumeen literatura” eta “hilekoa literaturan” dira. Literaturaren historian zehar emakumeen testu asko daudela dio, “nahiz eta hauek ezkutuan egon diren”. Soraluzen hil honetan hasiko den tailerra dinamizatuko du, eta Eibarren ere jardungo du ikasturte honetan, Pagatxa emakume taldeak antolatutako literatur txokoan.\n– Nolako jendeak hartzen du parte tailer hauetan?\nGehienak emakumezkoak izaten dira, gaia feminismoarekin lotuta egon edo ez. Literatura kontsumitzen dutenen zati handi bat emakumeak dira, zineman bezala. Denetik egoten da, baina orokorrean 40 urtetik gorakoak izaten dira eta jubilatu eta irakasle asko egoten dira.\n– Gustu desberdinak daude irakurleen artean?\nOso desberdinak. Hasieran beti esaten diet nik ezin dudala euren gustuekin asmatu. Liburu batzuk irakurtzeko errrezagoak izango dira beste batzuk baino. Normalean jendeak liburua goitik behera irakurtzen du, eta eskertzen da jendeak saiakera hori egitea. Liburu bati beti eman behar zaio aukera bat, inoiz ez dakizulako barruan zer aurkituko duzun, baina 100. orrialdean liburuak ez bazaitu harrapatu hobe da lagatzea.\n– Jendeak sorpresak hartzen ditu?\nBai, aurreiritzi asko dauzkagu, eta emakumeen literaturarekin pila bat. Ez dugu pentsatzen Afrikako edo Asiako literatura gustatuko zaigunik. Aurreko urteetako sorpresa handi bat, esaterako, Gloria Fuertes izan zen. Talde gehienetan programatu nuen eta denak oso harrituta gelditu ziren, nahiz eta hasieran jendea oso konbentzituta ez egon.\n– Dagoeneko Euskal Herriko literatur txoko askotan diharduzu lanean. Nola hasi zinen mundu horretan?\nLiteratura beti gustatu izan zait. Karrera bukatzen ari nintzela Skolastikara gerturatu nintzen, ikasketa sasoian alde batera lagata nuen plazer hori berreskuratzeko. Ikastera eta irakurtzera joan nintzen, eta ikasturte hori amaitu zenean Josune Muñoz zuzendariak bertan lan egitea proposatu zidan. Oso lan intelektual eta sortzailea iruditu zitzaidan. Saio bakoitzari zure ukitua eman ahal diozu eta nahi duzun bezala antolatu dezakezu. Hurrengo urte osoa eman nuen formatzen. Literatur kritika feministari buruzko moduloa egin nuen, eta Josunerekin egon nintzen praktiketan leku batetik bestera, berak ematen zituen ikastaroetan parte hartzen. Ordutik jarraitu dut ikasle moduan prestakuntza jasotzen. Skolastikan geografia konkretu batzuetako edo historiako momentu zehatz batzuetako tailerrak ematen dituzte. Ikastaro bakoitza, beraz, desberdina da.\n– Ikerketa-lanak ere egiten dituzu…\nBai, eta nik ikertutako espezialitateak emakume italiarren literatura eta hilekoa dira. Artean eta literaturan hilekoa nola errepresentatzen den, hain zuzen ere. Baneukan kuriositatea gaiari buruz eta landuta neukan horretan aditua den Erika Irustarekin. Hilekoari buruzko itzelezko bibliografia daukagu. Testu desberdinekin egiten dugu lan: komikiak, eleberriak, saiakerak, poesiak… eta hilekoaren kasuan ere denetik dago. Guk hilekoaren esperientzia anitzak jaso nahi ditugu. Bere horretan horri buruz ez daude liburu asko, baina guri balio digu liburuaren pasarte batean azaltzen bada edo pertsonaia batek hori zelan bizi izan duen kontatzen badigu. Modu desberdinetan agertzen da. Geografia, historia eta kontestuaren arabera aldatzen da esperientzia hori. Hilekoa tabua izan denez (eta denez, oraindik) hori esate hutsa eta horri garrantzi konkretu bat ematea guretzat esanguratsua da. Eta batzuetan “por ausencia” aztertzen dugu, hau da, hilekoa ez delako aipatzen. Zelan da posible horrenbeste jenderi gertatzen zaion fenomeno bat eta gure bizitza baldintzatzen duena tabu izatea!\n– Nola izan da tratatua emakumeen literatura?\nNiretzat irakaspen handia izan da ikertuz gero emakumeen testuak erdi arotik ditugula. Baina ez dira erakusten eta kritikatzen. Sistema literarioa ez dago horri begira. Kritika feministak egin duen ekarpen handi bat emakume horiek berreskuratu eta gaur egunera ekartzea izan da. Emakumeen testuak oso ezkutuan egon dira. Eta literaturaren historia egiten denean itzaletan geratzen dira. Baina benetako altxorrak daude. Gaur egungo aldarrikapen berberak dituzte: hezkuntza, bozkak, tratu txarrak gaitzesten zituzten…\n– Zer bilatzen du jendeak talde hauetan?\nLiteraturak bezala, talde hauek helburu desberdinak dituzte: entretenitzeko (aisialdirako), erakusteko eta ebaditzeko erabiltzen dira. Eta plazera ere oso alderdi inportantea da. Horrelako tailerretara datozenak normalean plazerrez datoz. Batzuek, euskeraz direnen tailerren kasuan, liburu bat euskeraz irakurtzeko erronka jartzen diote euren buruari, bestela ez dutelako ohiturarik. Beti saiatzen naiz bestela irakurriko ez lituzketen liburuak ere programatzen. Bestela joera da liburudenda batera sartu eta ikusten duzun lehenengoa erostea. Pentsatzen dugu nahi duguna irakurtzen dugula, baina ez da egia, oso baldintzatuta gaude erosten ditugun lekuengatik, entzuten ditugun kritikengatik… Literaturaren negozioa oso handia da.\n– Nolakoa izaten da taldeen dinamika?\nIrakurle txokoetan hilean behin elkartzen gara. Liburua irakurrita ekartzen dugu eta gero hori komentatzen dugu. Alde teorikoa dago, beti saiatzen naiz liburua kokatzen eta autoreari buruz dakidana kontatzen, eta beste zati bat konpartitzea izaten da, hau da, liburuari edo gaiari buruzko iritziak elkartrukatzea. Gai sozialak eta politikoak izaten dira. Askotan liburutik ateratzen gara eta kezkatzen gaituzten gauzei buruz berbetan amaitzen dugu. Beste batzuetan jendea pertsonaiekin haserretzen da. Bakoitzak bere irakurketa egiten du eta konturatzen dira agian besteek beste gauza batzuk ikusi dituztela. Literatura fikzioa da eta bakoitzak bere moduan ulertzen du.\n– Beti ikuspegi feminista batetik…\nGuk zerrenda horiek prestatzen ditugunean gehienetan emakume idazleen liburuak aukeratzen ditugu. Gaiek askotan zerikusi handia daukate feminismoak gaur egun dauzkan aldarrikapenekin, eta saioan bertan beti saiatzen gara ikusten ikuspegi literario batetik non dagoen feminismo hori. Literatur kritikaren tresnekin liburu hori aztertzen saiatzen gara. Horregatik badago parte teoriko bat. Liburua irakurtzen ere ikasi egiten da. Nire metodologian dago autoreari buruzko liburu pila bat eramatea. Horrela gustukoa badute jarraitu dezakete bere lanak irakurtzen. Momentu batzuetan bideoak eta musika ere erabiltzen ditugu.\nUrrian hasi eta ekainera bitartean, literatura eta ikuspegi feminista uztartzen dituen ikastaroa eskainiko dute Ainhoa Aldazabal eibartarrak eta Iratxe Retolaza donostiarrak (Emagin eta Skolastika taldeetako kideak) Soraluzeko Zubiko zentro soziokulturalean. Literaturak berezko dituen ezagutzarako bideak eta esperientziarako bideak begirada feminista mamitzeko eta garatzeko baliatuko dira.\nIrakurle-taldea hilean behin batuko da Zubiko zentroan, martitzenez, arratsaldeko 19:00etan, eta saio bakoitzean (8 guztira) euskal literatura garaikideko sorkuntza-lan bat izango dute hizpide (lanak liburutegian eskuratu ahalko dira) eta baliteke bestelako aktibitateren batzuk ere tartekatzea. Ikastaroa, ofizialki, urriaren 22an aurkeztuko dute, baina dagoeneko eman daiteke izena errabal@hotsak.com emailera idatzita. Matrikulak 20 euro balio du. Ikastaroa Soraluzeko Errabal kultur elkarteak antolatu du. Informazio gehiago: 639750781 (Ubane).\n« Erreferenduma babesteko mobilizazioak deitu ditu biharko gehiengo sindikalak Bertoko produktuekin azkar kozinatzen ikasteko tailerra »


Literatura Nobela norentzat? • ZUZEU\nIazko saria, ia inongo kinieletan azaltzen ez zen J.M.G Le Clézio idazle frantziarrak eskuratu zuen. Diotenez, horrek aurtengo saria Europa kanpoko idazle batek jasotzearen aukerak areagotzen ditu (badakizue, sarao hauetako balizko kontinente-txandakatzearen legea).\nAsiako idazleen artean, Hwang Sok-yong hego-korearra, Duong Thu Huong vietnamdarra, Can Xue txinatarra eta Haruki Murakami japoniarra aipatzen dira. Murakamiren aukerak nahiko eskasak dira adina (gazteegitzat jotzen da) eta bere literaturaren pop ukituaren kariaz, eta Sok-yong kokatzen da laukote honetako buru. Asiatik bertatik alde egin gabe, Ekialde Hurbileko idazleak daude, besteak beste, Amin Maalouf libanoarra eta Amos Oz eta David Grossman israeldarrak. Horietako bat da –Amos Oz-, hain zuzen ere, saria jasotzeko faborito nagusietako bat.\nKontinentez aldatuz, Afrikan, Nugi wa Thiong’o kenyarra, Chinua Achebe nigeriarra eta Assia Djebar aljeriarra dira autore aipatuenak. Agidanez, hiruretan Achebe da aukera gehien dituena. Euskaraz obra oso bat itzulia duen –Gainbehera dator dena– bakarra bera da halaber (Acheberen eta Ngugi wa Thiong’orren ipuin bana dago euskaratua Susak 1989an ateratako Bake Zibila liburuan).\nAmeriketan, nola ez, Estatu Batuak gailentzen dira gainontzeko herrialdeetatik. Iaz Suediako Akademiako idazkariak Estatu Batuak, Europaren aldean, txokokerian eta ezjakintasunean erortzen direla esan zuenetik, ordea, bertako idazleen balioa nabarmen jaitsi da. Haatik, hamabost urte pasa dira dagoeneko saria estatubatuar batek –Toni Morrison- jaso zuenetik, eta gainera, aurten idazkaria aldatu dute (ez gutxietsi idazkarien boterea), eta aurtengoak Nobela eurozentristegia dela salatu du. Idazle estatubatuarren zerrenda luze samarra da: Thomas Pynchon, Philip Roth (euskaraz Suminez irakurri daiteke), Don Delillo, Joyce Carol Oates, Cormac McCarthy, Ray Bradbury… Eta azken urteetan gertatu legez, Bob Dylan ere hor egongo da seguruenik saria jasotzeko nominatuen artean (Nobela jaso ahal izateko lehenik erakunde “homologatu” batek nominatu behar zaitu).\nBaina bada Europaren aukerak ez gutxiesteko gaztigatzen duenik ere. Horietatik espainolez idazten duten idazleek (hemen hegoamerikarrak ere sartzen ditugu) dezente aukera omen dute, hemezortzi urte pasa baitira dagoeneko hizkuntza horretan idazten duen idazle batek -Octavio Paz- Nobela jaso zuenetik. SGAE-k nominatu dituen idazleak zeintzuk izan diren publiko egin da: Francisco Ayala, Miguel Delibes eta Ernesto Sábato. Hala, garbi geratu da beste behin ere hobe lukeela SGAEk benetan ongi dakiena egitera mugatuko balitz, kultura eta artearen bizkar negozioa egitera, alegia. Mario Vargas Llosa, Carlos Fuentes, Javier Marías, eta Goytisolo anaiak dira espainolez idazten duten idazleen artean aukera gehien dituztenak. Eta oroz gain, badirudi Vargas Llosa dela saria jasotzeko gertuen dagoena. Europarren artean, herbehereetako idazleen aukerak azpimarratu ohi dira orobat, hango inork ez baitu inoiz saria eskuratu. Hor leudeke Cees Nooteboom, Harry Mulisch eta Hella S. Haasse. Nolanahi den, seguruenik, aukera gehien dituen idazle europarra iaz Sautrelan elkarrizketatua izan zen Ismael Kadaré albaniarra da. Kinieletan azaltzen diren beste europar batzuk dira: Umberto Eco, Antonio Tabucchi (bere hiru nobela ditugu euskaraz, Pereirak dioenez, Oker ttiki garrantzigabeak eta Porto Pimeko dama), Claudio Magris eta Herta Müller.\nBaina herritartasuna kontuan izan beharrean literatur-generoa aintzat hartuz gero, izen berriak ateratzen zaizkigu. Esan gabe doa Nobela jaso duten gehienak nobelagintzan nabarmendu direnak izan direla, eta aurtengo irabazlea nobelagilea baldin bada ere ez du inor harrituko. Haatik, urtetik urtera poeta batek jasotzeko aukerak igo egiten dira, Nobela jaso zuen azken poeta Wis?awa Szymborska izan baitzen, 1996an. Bizi diren poeten artean, bada, Bei Dao, John Ashbery, Paul Muldoon, Adonis, Adam Zagajewski, Ko Un, Tomas Tranströmer eta Imants Ziedonis dira hautagai nagusiak. Adi egon bereziki Adonis eta Tranströmerrekin. Azken hau, gainera, suediarra da. Upuingileen artean Alice Munro nabarmentzen da, Man Booker International Prize sari sonatuaren aurtengo irabazlea, hain zuzen ere (aurreko irabazleak Kadaré eta Achebe izan ziren). Bestalde, ia inork ez du espero antzerkigile batek jasotzea Nobela, Harold Pinterren saria gertuegi dagoelakoan.\nEta gurera begiratuz gero zer? galdetu genezake. Atxaga hor dugu, nola ez, eta nonbait aipatua ikusi dudan arren, badirudi idazleak berak elkarrizketa batean esandako sukalde-lan faltarekin jarraitzen dugula (edo dutela), eta beraz, aurtengoa ere ez dela izango euskal idazle batek Nobela jasoko duen urtea. Utikan manifestuaren sinatzaileetakoren batek Nobela jasoz gero zer egingo lukeen galdetu dezake maltzurren batek, baina gogora dezagun ukatzekotan ez litzatekeela sariari uko egindako lehenengoa, horren “ohorea” Jean Paul Sartre-k izan baitzuen 1964an.\nLadbrokes izeneko apustu etxeak sariaren inguruko apustu bat ireki du. Momentu honetan, hiru faborito nagusiak Amos Oz (3/1), Joyce Carol Oates (5/1) eta Philip Roth (5/1) dira. Badirudi, beraz, idazkari aldaketak uste baino eragin gehiago izan dezakeela. Bihar izango dugu zalantza hauen guztientzako erantzuna; bitartean, egin apustu.\nliteratura nobel saria\nInpunitatea eta berdintasuna\nLucian Freud eta euskal literatura\n6 pentsamendu “Literatura Nobela norentzat?”-ri buruz\nH. Etxeberria 2009-10-07 15:27\nEta heu, Beñat?\n1- Aipatuen artean, noren alde hago?\n2- Nor sarituko dutela uste duk?\nB. Sarasola 2009-10-07 16:15\n1- Izen horietatik guztietatik asko ez ditut irakurri (gehienak), baina tira, irakurri ditudanetatik John Ashbery-ri nahiko aprezioa diot. Edo bestela… Bob Dylan!\n2-Amos Oz (hori da arriskatzea, hori!).\nHiri lehenengo puntuaren gainean galdegitea ez dik merezi, nahiko argi zegok ezta? Beraz, bigarrenaren gainean galdetuko diat.\nP.D: Urrezko baloia eta Fifa World Player-a Lionel Messirentzat, hori seguru.\nH. Etxeberria 2009-10-07 18:10\nEz habil oker, neuk ere heuk esandakoa sari dezaketela uste diat, eta ez literatura kontuengatik bakarrik. Asko dituk exenpluak, lehenagotik.\nEta bai, alferrik duk niri lehen galdera egitea, Kadaré eta, batez ere, Tabucciren alde egingo bainiake. Biak ala biak elkarrizketatuak eta Tabucci sautrelan izan genuen lehen “internazionala”. Ez zauzkat ahazteko harekin Parisen egindakoak.\nHala ere “pisu” ezberdineko jendea aipatzen dik zerrenda horrek. Ez dituk ezpal berekoak Murakami eta Roth, ez esan niri ezetz. En fin, apustu bat botako diat, hala ere: ezetz hik eta nik asmatu!\nXabier Gantzarain 2009-10-07 19:05\nBaietz Rio do Janeirok irabazi!\nB. Sarasola 2009-10-08 13:05\nHerta Müller-entzat saria azkenean. Zerrendan aipatzen zen behintzat…\nGari Berasaluze 2009-10-08 15:37\nKuriosoa bezain interesgarria atzo Qué Leer aldizkariaren webgunean Herta Mullerren inguruan argitaratutakoa, irabazle izan zitekeen susmoa agertuz:


Errepidetik ateratzen ez den autoa | Consumer\nErrepidetik ateratzen ez den autoa\nLehenengo autoa salgai dago, eta sistema bat du gidariak arreta galdu edo lo hartzen badu ohartarazteko.\narabera: Asteartea, 2004ko irailaren 28a\n“Ibilbide-galeraren alerta-sistema” berriak autobideetan edo bide lasterretan funtzionatzen du, eta egindako errei-aldaketak hautematen ditu keinukariari eragin gabe. Motor elektriko batek asentua bibrarazten du, gidariari ohartarazteko ibilbide-galera loaren edo distrazioaren ondorio izan daitekeela.\nCitröen-eko ingeniariek, gailu hau garatu duen markak, legezko oztopoak aurkitu zituzten, Europako legeriak ez baitie uzten segurtasun-sistemei ibilgailuaren kontrola hartzen, eta, beraz, baztertu egin zuten autoaren norabidea zuzentzeko bolantearen gainean jarduteko aukera.\nGidariari abisatzea zuten aukera; gogaikarria ez izan arren, lozorrotik esnatzeko adinakoa izan behar zuen, lo edo distraituta geratuz gero. Markak ez ditu xehetasun teknikoak argitu, nahiz eta aldizkari espezializatu batzuek adierazten duten galtzadan lerro zuriak detektatuko lituzketela.\nabisatu automobil errepide


Greenwood konderria (Kansas) - Wikipedia, entziklopedia askea.\nGreenwood konderria (Kansas)\nGreenwood konderriaren kokapena AEBtan\n2.961,13 km2 (%99.19)\n24,16 km2 (%0.81)\nGreenwood konderria (ingelesez: Greenwood County) Kansasko konderri bat da, Ameriketako Estatu Batuetan. Hiriburua Eureka da. 2010eko zentsuaren arabera 6.689 biztanle zituen, Greenwood kilometro koadroko azaleran.\nGreenwood konderriak 2.985,29 kilometro koadro ditu. Horietatik 24,16 ura dira. Beste 2.961,13 lurra dira. Biztanleria dentsitatea 2,24 da.\n2010eko zentsoan bizi ziren 6.689 pertsonetatik 6.477 txuriak edo hispanoak dira. Horietatik hispano edo latino kategorian 220 dira. 23 beltzak edo afroamerikarrak. 61 amerikar natiboak ziren eta 0 Hawaii edo Pazifikoko irletako natiboak. 18 asiarrak ziren. Bestelako arraza bat kategorian 1 biztanle daude. Bukatzeko euren burua arraza bat baino gehiagotan 109 pertsonek kokatzen zuten.\nMultimedia: Greenwood County, Kansas


Ohiko galderak Identifikazio zenbakia: 900002912\nLan etekin garbietarako ezarritako hobariaren gaineko gehikuntza aplikatzen da zergaldiaren edozein egunetan PFEZren Araudiaren FAren 23.3. exijitutako zirkunstantziak batera gertatzen direnean. Laburbilduz, exijitzen da zergadunak langile aktiboaren izaera izatea eta ezarritako ezintasun egoeretatik batean egotea. Hobariaren gehikuntzaren helburua da pertsona ezinduek lantokira joateko eta lan jarduera aurrera eramateko dauzkaten zailtasunak eta trabak konpentsatzea.\nHorrenbestez, kontsultaren xedea izan den kasu honetan, ezin da aplikagarritzat jo lan etekinen gainean gehitutako hobaria; izan ere, ez da aldi berekotasunik izan, kontsultagilea ez baita aldi berean langilea aktiboa eta langile ezindua izan.\nArautegi aplikagarria egun honetatik: 2014/01/01. PFEZren 13/2013 FAren 23 art. Lan etekinen hobaria


Ez naiz usu zineman ibiltzen baina ﬁlm hunek ikusmina sortarazi daut.\nJakubeak: Serreseko bestak\nOrtzirale iluntzean hasten dira mus xapelketarekin 7etarik goiti, aitzinetik izenak emanez.\nJean-Louis Landart Larraldeko nagusia bere azken egoitzara segitua izan da, bizi guzian sukaldezain, Uxenia edo Restaurant des Chasseurs, elizatik eta hilherrietarik bi urratsetan den familiako enpresan lanean iraganik. Donibane Lohizuneko erretor den Lionel bere semeak kudeatu du ospakizun ederra. Dolumin bizienak familia guziari. Mundu hau utzi dute ere: Franck Perez Gironde aldean bizi zenak eta Marie-Thérèse Bealek, hau Antoine Oteguiren andrea, Xoriekin etxean. Gure doluminak bi famil...\nEkainaren 11n Marie-Charlotte Bommel eta Patrick Raynauden etxean sortu da Louis muttiko ttikia. Egun berean, Maylis Etchegoyhen eta Alexandre Courtadonen etxean Unai, hau ere muttikoa. Eta hirugarren muttikoa, 21ean, Mikel Ekaitz, Fanny Larre eta Jean-Paul Roberten etxean. Zorionak aitama uroseri eta familieri.\nMarc J.F. Franck eta Yeidi Menendez Cortez, Jonathan Fages eta Marine Dorin, Patrick Gil eta Rachel Devigili-k beren baia eman dute elgarri. Ahal bezain bizi ederra desiratzen diotegu hiru bikote gazte horieri.\nIbiakoitzean 19 orenetan Iholdin, igandean 9 orenetan Landibarre Behaunen, 11 orenetan Heletan (kermeza).


Bisitari profesionalaren txartela - Expovacaciones\nBisitari profesionalaren txartela\nHasiera/Bisitaria/Bisitari profesionalaren txartela\nBisitari profesionalaren txartelaBEC2020-02-17T15:06:36+01:00\nDOAKOA profesionalentzat, 18 urtetik gora\nBidaia-agenteak, hoteletako, landetxeetako edo aterpeetako zuzendaritza- edo harrera-arduradunak. Turismo-bulegoen zuzendariak edo arduradunak edo turismoaren sektoreko erakunde publikoak. Hegazkin-konpainietako langileak eta garraio turistikoko enpresen arduradunak. Karabanen enpresen edo kanpinen jabeak eta zuzendariak.\nEskatutako profil profesionala betez gero, izena emateko esteka eskatu eta zure doako txartela eskuratu ahal izango duzu, ondoko formularioa zure datu profesionalekin beteta:\nIzena eta bi abizen:*\nZure enpresaren izena:*\nZure enpresaren jarduera:*\nZure enpresaren helbidea*\nJakinarazten dizugu BECek txartela eskuratzeko eskatutako profesional profesionala betetzen duten pertsonak baino ez dituela onartuko. Profila betez gero, zure eskaera onartu egingo da eta laster barru e-postaz jarriko gara zurekin harremanetan erregistroa nola burutu azaltzeko.\nGogoratzen dizugu bisitari profesionalak azoka bitartean ere izango duela aukera izena emateko, beraren enpresaren bisita-txartela edo garatzen duen jarduera profesionalaren egiaztagiria aurkeztuta.\nBeste edozein azalpen edo informazio behar izanez gero, jo Bisitarien Sailera:\nTelefonoa: +34 94 40 40 000 (2. luzapena) – Emaila: [email protected]


'Nola bilatu pisua beste herri batean edo atzerrian' bideotutoriala\nBeste nonbaitera bizitzera joateko asmoa baduzu zure lehentasuna bizileku bat aurkitzea izango da.\nPisua bilatzen hasten zarenean prezioa izango da gehien baldintzatuko zaituen aldagarria, adibidez, pisu hori zure ikasketa edo lan gunetik zein distantziara dagoen aintzat hartu beharko duzu.\nBilatzeko aukera desberdinak dituzu: gazteentzako etxebizitza poltsak, ohar-tauletako iragarkiak, prentsako iragarkiak... Baina errazena Interneten diren web guneetatik hastea izango da.\nEz itxaron azken unera arte; bestela, azkenean besteek utzitakoa soilik hartu ahal izango duzu.\nAtzerrira joan behar baduzu, aprobetxatu bertako hizkuntza ikasteko. Etxebizitza partekatzean, aukeratu zure ama hizkuntzan hitz egiten ez duten pisukideak.\nBeste hiri batera joango naiz bizitzera. Lehenengo egitekoa, zein?\nIkasketak edo lanagatik, beste hiri batera joan behar baduzu, egin beharko duzun lehenengo gauza bizitzeko leku bat bilatzea izango da.\nFuntsezkoa da bilaketa honetan denbora ematea; diru apur bat aurrezteaz gain, zure beharretara egokitzen den zerbait aurkitzeko aukera gehiago izango baitituzu.\nEta, etxe bila banabil?\nEtxea bilatzen ari bazara, kontutan hartu beharko duzun lehen gauza ostaturako zenbat diru duzun izango da.\nHau da gehien baldintzatuko zaituen aldagarria. Baina, ostatuari dagokion gastua, agian, ez da soilik alokairuarena izango. Adibidez, zure ikasketa edo lan gunetik urruti den auzo batera joaten bazara, kontutan izan garraio kostu gehigarri bat izango duzula.\nEta garraioa aipatu dugunez, pisua aukeratu baino lehen, ziurtatu ondo komunikatuta dagoela. Bestela, egun erdia emango duzu autobusa itxaroten edo bertan sartuta (edo trenean edo metroan).\nNon aurki dezaket nire beharretara egokitzen den pisu bat?\nAlternatiba desberdinak dituzu gehien komeni zaizun pisua aurkitzeko. Ikaslea bazara, zenbait unibertsitatek gazteentzako etxebizitza poltsa propioa dute. Unibertsitateetan ere hainbat iragarki aurkituko dituzu ohar-tauletan beste ikaskide batzuekin pisua partekatzeko. Prentsan ere, azaltzen dira iragarkiak. Eta, azkenik, ikasle egoitzen edota ikastetxe nagusien aukera ere ez zenuke baztertu behar.\nDena den, gomendatzen dizugu alokairuak eskaintzen dituzten web guneetan bilatzen hastea. Horrek bizi nahi duzun ingurunean diren etxebizitza mota eta prezioen inguruko ideia emango dizu.\nKontutan hartu behar duzu joango zaren hiriaren baitan eta auzoaren arabera prezioak nahikotxo alda daitezkeela. Interneten bilatzea aukera egokiena da joan behar duzun hiri hori bizi zaren hiritik oso urrun dagoenean.\nKomenigarria da aldez aurretik alokatzea ala azken unera arte itxarotea?\nKomenigarria da aldez aurretik egitea, azken unera arte itxaroten baduzu, agian, gustoko ez duzun nonbait amaitzeko arriskua duzulako. Adibidez, unibertsitate-ikasle asko izaten diren hirietan komenigarria da aldez aurretik alokatzea eskaintza onenak hartzeko aukera izateko. Ikasturtearen hasierara arte itxaroten baduzu zaila izango zaizu zerbait gogokoa eta merkea aurkitzea.\nAtzerrian berdina da?\nAtzerrira joateko asmoa baduzu, printzipioz, orain arte esandako guztia erabilgarri izango duzu. Dena den, kontutan izan joaten zaren herrialdearen arabera alokairuaren inguruko legeak desberdinak izan daitezkeela. Ustekaberik ez izateko, komenigarria da aldez aurretik informatuta egotea.\nAtzerrira joan behar baduzu, ikasten edo lanean lortuko duzun esperientziaz gain, aukera ezin hobea izango dugu bertako hizkuntza ikasteko (beti ere gaztelania hizkuntza ofiziala ez duen herrialde batera joaten bazara, noski). Hizkuntza horren inguruan duzun ezagutza eta jariotasuna hobetzeko ideia ona izan daiteke bertakoak diren pertsonekin pisua partekatzea.\nNola egin dezaket hori?\nZure kabuz ari bazara pisu bila, zure pisukideak bertakoak edo behintzat zure ama hizkuntza hitz egiten ez dutela ziurtatu ahal duzu.\nModu honetan, beraiekin komunikatzeko, komunean duzuen hizkuntza horretan egin beharko duzu. Bertako hizkuntza ikastea benetan interesatzen bazaizu, bertako abegi familia edo pertsona betekin bizitzea serio kontutan hartu beharko zenukeen aukera da.\nBadira oso arrazoizko prezioaren truke edota zenbait zereginen truke, normalean haurrak zaintzea, ostatua eta janaria eskaintzen duten familiak. Haurren zaintza lana “au-pair” izenarekin ezagutzen da. Interneten atzerritar ikasleentzat abegi familiak bilatzeaz arduratzen diren hainbat gune aurkituko dituzu.\nIldo berean, bakarrik bizi diren pertsona helduekin partekatu ahal duzu bere pisua. Hainbat herrialdetan ostatu eredu hau sustatzen duten programa desberdinak daude. Ostatu eredu honetan oso prezio baxuak ordaindu ohi dira baina pertsona heldu horrekin zenbait ordu eman beharko dituzu konpainia ematen.


Arguibelle, "Tichodromes" sektorea: "Le petit Ramoneur" bidea, 97 m, 5b+ - Ibilkari - Berria\nArguibelle, "Tichodromes" sektorea: "Le petit Ramoneur" bidea, 97 m, 5b+\nIpar Euskal Herrian badago zer eskalatu, ona hemen adibide garbi bat, bide motz bezain ederra eskalada eskola ikusgarri eta zainduan.\n"Le Petit Ramoneur" bidearen nondik norakoak / Smithy\n2019-06-24 / Smithy\nArguibelle eskalada eskola izen bereko mendiaren mendebaldeko horma bertikaletan kokatzen da. Geografikoki Barétous haranean dago, Zuberoa eta Bearneren arteko mugan, Montory herritik gertu.\nKareharrizko eskalada eskola hau VI-ko zailtasuna nagusitzen den sei sektorez osatuta dago. "Le petit ramoneur" bideak, hiru luzeetako beste bi bideekin batera "Tichodromes" sektorea osatzen du.\nEskola honetan hurbilketa bide, hormen oin eta eskalada bideetan egindako garbiketa eta txukuntze lana itzela izan da. Adibide moduan, egokitutako aparkalekuan iturria, egurrezko mahai eta komun bat izateaz aparte, eskolari buruzko informazioa jasotzen duen argibide-taula dago eta bertan, beste informazio interesgarriarekin batera, uneoro irekita edo itxita dauden sektoreak zeintzuk diren azalduta dago.\nBilgune guztiak kate batez lotutako uztaidun bi paraboltez osatuak daude.\n- Luzera: 97 metro.\n- Luze kopurua: 3.\n- Nork irekia: Honen inguruko daturik ez dut topatu.\n- Zailtasuna: 5b+. Luzez-luze: 1ºL: IV+ (32 m), 2ºL: 5b+ (30 m) eta 3ºL: 5b+ (35 m). Bigarren luzea "Le pilier des Buis" bidearena eskalatu genuen. "Le petit ramoneur" bidearen bigarren luzeak 5a+ zailtasuna dauka.\n- Orientazioa: Mendebaldea. Udako arratsaldeetan bero handia pasa daiteke.\n- Ura: Aparkalekuan bertan iturri bat dago.\n- Hurbilketa: 15-20 minutu. Bidearen oinean bidearen izena duen plakatxoa topatuko dugu.\n- Jaitsiera: Hurritzez jositako basoan sartu eta erdi ezabatutako xenda maldan behera jarraituko dugu sasi eta garoaz estalitako zelai batera iritsiz. Zelaia beheraino zeharkatuz baso batean sartuko gara. Basoan sartu eta berehala arantzadun alanbreaz osatutako itxitura bat zeharkatu eta hemendik aurrera basoan doan bidea jarraituko dugu ahalik eta altuera gutxiena galduz. Metro batzuen ondoren "Grands Corbeaux" sektorearen horma ikusiko dugu. Behin hona iritsitakoan bidearen oinera itzuliko gara. Bidearen amaieratik aparkalekura 45 minutu inguru pasa genituen.\n- Eramandako materiala: 60 metroetako bi soka, bilguneak muntatzeko zinta-uztaiak eta hamar express-zinta. Walkie-talkieak eramatea ere gomendagarria izan daiteke bilguneen artean oihuka ez aritzeko.\n- Bidea eskalatzeko pasatako denbora: ordu bete eta laurden.\n- Lehengo luzea, 32 metro, IV+. Luzea, bidearen izenadun plakatxoa itsatsitako onddo itsurako harkaitz-plaka bertikala eskalatuz hasten da. Bertikala izan arren helduleku onak ditu eta errazago da "onddoaren" ezkerretik eskalatzea. Harkaitz-plaka bertikala eskalatuta horma etzaten da bilgunera iritsiz. Lehen bilgune honetatik express-zinta pasatu eta harkaitz-plaka etzan bat 12 metro inguruan eskalatzen jarraituko dugu (II-III) parean dugun hormaren oineko bilgunera iritsiz.\n- Bigarren luzea, 30 metro, 5b+. Bilgunetik zertxobait eskuinera jo eta horman gora doan pitzadura bertikal bat eskalatuz hasten da harlauz batera iritsiz. Harlauzaren azpitik alderantziz heldu eta honen eskuinetik eskalatzen da (5b+). Harkaitz-plaka bertikala zertxobait ezkerrera joz eskalatzen jarraitu zuhaixka batera gerturatuz. Zuhaixkara iritsi baino lehen luzeak zertxobait eskuinera jotzen du bilgunera zuzenduz. Guk eskuinera zeharkaldi horizontala egin genuen berezko bigarren bilgunera iristeko.\n- Hirugarren luzea, 35 metro, 5b+. Bilgunearen gaineko harkaitz-plaka eskalatu eta tximinia/kanal batean sartuko gara. Tximiniaren ezker hormatik eskalatzen jarraituko dugu (IV hasieran IV + ondoren) gure buruaren gainean dagoen leize-zulora zuzenduz. Tximinian belar asko dago. Leizea estua da eta hobe motxila kentzen bada. Oinak horman jarri eta lehen metroak oposizioan eskalatzen dira. Azken parabolta kenduta dago (bakarrik "txurroa" utzi dute eta bertan, nahi bad,a artaka-trabagailu bat trabatu daiteke). Pasabide hau altuak bagara izanda hobe eskalatuko dugu (5b+). Leize-zulotik atera eta honen gainean kate handi batez lotutako uztaidun bi paraboltez osatutako bilgunera iritsiko gara.\nBide eta eskola honen inguruko argazki, azalpen eta informazio gehiagorako hemen klik egin dezakezue